text:
Waray-Waray News: Alternatibo nga diesel igpupursigi han goberno
BORONGAN, Eastern Samar (June 15) -- Igpupursigi han goberno an paghingita hin alternatibo nga diesel o gasoline nga mahimo makasaliwan han imported o an ginpapalit nga marahalon nga gasoline; ini in ha panuyo nga maibanan an kanan nasod pirme nala paglilinaom han imported nga lana ngan basi maibanan daman an epekto hine ha kapaligiran.
Kasumpay hine, gintagan na ni Presidente Gloria Macapagal arroyo hin kamanduan an mga ahensiya may kalabutan hine nga programa nga dagmiton kaupay an pagdiskobre hin mga biofuels ug biodiesels.
An pagsuporta han goberno hine nga bag-o nga programa ha pagtagabiodiesel ug an balaud nga nagsusugo hine in nagbutang han Pilipinas nga kilalado na han iya pag-aranyaw nga mga nasod ug daw nagigin sentro yana han mga imbestors. Damo daw ug hagluag an mga solar han nasud nga poydi pagtanamanan han tanom nga JATROPHA nga gintitikangan han biofuel, labot la nga arbol daw an klima dinhe ha aton hine nga klase hin tanom.
Tungod hine, nagpatapod na daw in mga tagalangyaw nga kompanya hin pagbutang hin puhunan dinhe ha aton nasod para han hine nga klase hin negosyo nga panhimo hin planta hin biofuel. Usa na dinhe an tikang ha Britanya nga NRG chemical engineering, Tian Biogreen Energy Ltd., an Sumitomo Corp., Samsung Corp ug Headwaters Inc. nga magnenegosyo daw ha aton ha masunod nga tulo ka tuig.
Samtang an Cosmo Oil daw han Japan in plano magbutang hin $100-M nga kapital para han biothanol plant ha probinsya han Leyte labot han $50-M nga biodiesel plant. Magkikinahanglan daw an biothanol plant hin 34-mil ka hektarya nga tanaman hin karubasa ug 36-mil ka hektarya nga tanom hin kamote ug 40-mil ka hektarya hin katubhan. An nasabi nga mga tanom in gamit daw gud paghimo han biodiesel nga lana. (PIA-Eastern Samar) [top]


c: text/html

text:
Sierra Bullones
An Sierra Bullones usa nga ika-upat nga klase nga bungto ha lalawigan o probinsya han Bohol ha Butnga nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 25,499 ka tawo ha 4,473 nga panimalay.
Mga baranggayIgliwat
An Sierra Bullones ginbahin ngadto hin karuhaan kag duha (22) nga baranggay.
Mga sumpay ha gawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information

robotstxt: allowed

filter: keep


text:
Alsace
An Alsace (kaluwas ha Frinanses: al-zas; Alsaciano ngan Aleman: Elsass, kasurat ha Aleman ugsa han 1996: Elsaß; Linatin: Alsatia; Kinatsila ngan daan nga Winaray: Alsacia; alternatibo nga kasurat ha Winaray: Alsasya) amo an ikaupat ha giguguti-ayi ha karuhaan kag unom (26) nga rehiyon han Fransya. Mayda ini kahaluag nga 8,280 km2. Ini nga rehiyon amo an may gigugutiayi nga katunaan ha Metropolitana Fransya. Amo gihap ini an gisusuoki ha Fransya (ika tulo ha gihuhuro-oti ha metropolitana Fransya) nga may 222 munopyo kada kilometro kwadrado (Ihap han popyulasyon ha Enero 2008: 1,836,000). An Alsace nahamutang ha sidlangan Fransya ha may katundan salog han Rhine, nga sapit han Alemanya ngan Switzerland. An kapital han politika, ekonomiya ngan kahiaraan (kultura) ngan an gidadako-i nga syudad amo an Strasbourg. An syudad amo an linkuran han dose-dosena nga mga katig-uban ngan kalawasan han kanasoran. Ha larangan politika, an Alsace amo an usa ha pinakaimportante nga rehiyon ha bug-os nga Unyon Europeo.
An ngaran nga "Alsace" tikan ha yinaknan Aleman nga "Ell-sass", kasirigngon, "nakalingkod ha Ill". An Ill amo an usa nga salog ha Alsace. An rehiyon kaupod han mga inagian han Baraan nga Imperyo Romano. Ginhinay-hinay ini pag-agaw han Fransya ha ika-17 siglo ha ilarom nira Hadi Louis XIII ngan Hadi Louis XIV. Ha ira pamumuno nahimo ini nga usa ka lalawigan han Fransya. Agsob bati-on nga an Alsace nadudugtong ha Lorraine tungod an Aleman ginkaptan an mga kaparte hini nga duha nga rehiyon. Gintawag han mga Aleman an ira ginkaptan nga tuna nga lalawigan han Reichsland Elsaß-Lothringen (1871–1918), nga ginpag-aaragawan ha butnga han ika 19 ngan ika 20 siglo han duha ka nasod. Hinin nga mga panahon, upat ka beses nga an Alsace, nagburubalhin ha kamot han Fransya ngan Aleman ha sulod han kapitoan kag liwa (75) ka tuig.
Biskan an Alsace usa ka rehiyon nga dati nagamit han yinakanan Aleman, yana an mga taga Alsace nayakan na hin Frinanses o Fransesa nga yinkanan, nga amo an nasodnon nga yinaknan han nasod Fransya, nga kaparte hira ha umagi nga tulo (3) ka siglo. Mga 39% han lokal nga popyulasyon han kadagko-an ngan posible ubos ha 10% han kabatan-an, an nahibilin nga mag-upay manyakan hin Alsaciano nga yinaknan.
Inagihan[igliwat | Igliwat an wikitext]
Alsace Romano[igliwat | Igliwat an wikitext]
Ha panahon nga waray pa nasusurat nga mga inagihan, an Alsace ginsisinudoyan na han mga parapanganop nga mga nomado. Pero han 1500 BC, an mga Celta na an nagukoy dida ha Alsace. Nanhawan ngan gintam-nan nira an mga katunaan. Han 58 BC, an mga Romano naman an umabot ngan ginsulong an Alsace. Kahuman nira agawi, ginhimo nira an lugar nga sentro han paghimo han irimnon nga vino. Tungod nga gusto nira maprotektaran an maupay mira nga pakabuhi, an mga Romano ginpadig-on an depensa ngan nagtindog hin kampo militar ha paligid. Nahimo ini nga mga komunidad nga hasta yana ada la gihap napadayon. Han kaparte pa han Imperyo Romano, nahiupod an Alsace ha Germania Superior.
Alsace Franko[igliwat | Igliwat an wikitext]
Han nagluya an Imperyo Romano, naging kaparte an Alsace ha teritoryo han Alamanni. Mag-uruma an mga Alamanni. An ira yinaknan amo an naging basehan ha yana nga yinakan han taga Alsace. Ginpirdi an Alamanni han mga Clovis ngan mga Franko han ika-5 siglo nga nagtapos ha Aragway ha Tolbiac. Kahuman, an Alsace naging kaparte na ha kahadian han Austrasia. Ha ubos han pamamalakad han mga Merovingian han Clovis, naging kristiyano an mga molupyo hini nga lugar. An Alsace nahibilin ha ilarom han puder han mga Franko kutob an Kahadian han Franko, pagkatapos han Pagsaad han Strasbourg han 842, pormal nga nawara ha pagkamayda han Tratado han Verdun. An mga kaapo-apohan ni Charlemagne, nga kinilala nga nagtindog han Kahadian Franko, an nagtunga han rehiyon ngadto ha tulo ka parte. An Alsace naging upod han Butnga Francia, nga ginhahadian han pinakabata nga apo na hi Lothar I. Pagkatapos namatay hi Lothar han timprano nga 855, an iya kahadian, ginbahin liwat ha tulo ka parte. An parte nga tinatawag nga Lotharingia o Lorraine amo an ginhatag ngadto ha anak nga lalaki ni Lothar. An salin ginturunga ha duha nga bugto ni Lothar, na hira Charles an Kalbo (an naghahadi han Katundan Kahadian Franko), ngan hi Ludwig an Aleman (nga naghahadi ha Sidlangan Kahadian Franko). Waray la nag-iha an Kahadian han Lotharingia. Pero an rehiyon, nga uruurhi naging Alsace, nahulog ha kamot han Baraan Imperyo Romano ha sulod han sakop han Duke han Swabia, ha pamaagi han Tratado han Meerson ha tuig 870.
Mga kasarigan[igliwat | Igliwat an wikitext]
- ↑ "Insee - Résultats du recensement de la population - 2006 - Alsace" (ha (Frinanses)). Recensement.insee.fr. Ginhipos tikang han orihinal han 2010-12-08. Ginkuhà 2010-04-16.CS1 maint: unrecognized language (link)


text:
90,000 una nga babakunahan, pagbakuna diri karag pirit
90,000 una nga babakunahan, pagbakuna diri karag piritMarch 4, 2021 No Comments on 90,000 una nga babakunahan, pagbakuna diri karag pirit
Tacloban City, Philippines (3.4.21)- Sobra 90,000 nga mga Taclobanon iton nakatalaan nga una mabakunahan kontra covid-19 ha diri maiha kay maabot na sunod nga semana an covid-19 vaccine.
Ini an iginklaro ni Dr. Gloria E. Fabrigas, City Health Officer, panahon han press conference binuhat kakulop ha Tacloban City Hall.Sumala kan Fabrigas, kanan General Community Quarantine (GCQ) health protocols pa iton ginsusunod yana han siyudad- ngan ini nga nakatalaan nga panbakuna ha ilarom han tinatawag nga Emergency Use Authorization.
An sobra 90,000 nga una mababakunahan in naglalakip han mga aada ha public ngan private hospitals, frontliners, health workers, uniformed personnel, teachers ngan social workers.
Ginklaro ni Fabrigas nga diri karag pirit an pag bakuna kundi “informed choice” ini – nga buot sidngon an tawo gin pasabot ngan sumigi nga mabakunahan kahuman ma esplikaran an maidudurot ha panlawas hini nga bakuna.
M. Padernos/CIO


text:
San Antonio, Northern Samar
An San Antonio usa nga ikalima nga klase nga bungto sa probinsya san Northern Samar sa Sinirangan nga Kabisay-an nga rehiyon sa Kabisay-an sa Pilipinas. Usa ini nga isla-nga-bungto. An ngaran san isla Dalupiri pero kay tungod san bungto, an isla tinatawag gihapon nga San Antonio. Winaray ngan Sinugboanon an lumad nga yinaknan san San Antonio. Sumala san 2000 census, mayda ini populasyon nga 7,915 ka tawo sa 1,667 nga panimalay.
Kasaysayan[igliwat | Igliwat an wikitext]
Gintukod an San Antonio sa tuig 1904. Tikang sa pagtikang, mayda mga istorya nga an lugar nakatulo ka beses nga ginngaranan ugsa ini tawagon nga called San Antonio.
An San Antonio kilalado nga asilo o sanctuary sin mga kaisdaan ug katamsihan, amo nga mga umurukoy tikang sa isla san Samar sa pagtikang san ika-19 nga siglo nasabtan nira nga an lugar maupay panagatan ug pamiling sin tamsi. Nakada la sira san isla agod mangisda ug mamiling sin katamsihan ngan katapos sa ira panagat ug panakop sin tamsi, nangunguli ngadto sa Samar. Mga tawo tikang sa Bohol ngan Sugbo kinmada sini nga isla sa ika-duha nga katunga san ika-19 na sigloc ug nagtikang sira sin usa nga paagi nga panagat nga nagamit sin usa nga klase nga pukot nga tinatawag "laya". Tungod sini, ginngaranan an lugar nga "Manoglaya", nga buot sidngon "mano nga paraglaya" o mga mananagat nga tiggamit hin laya.
Han nagtikadamo na sin mga bag-o nga mga umurukoy sa isla ngan nagtikang hin mga baranggay ug mga urukyan dida san isla, ginbalhin nira an ngaran ngadto sa "Sugod-sugod", nga sa Sinugboanon nangangahulogan nga nagtitikang pa la. Pagtika-iha, an ngaran ginbalhin ngadto sa "Matabia", tungod san baga-sin-kutsilyo-an-kahimo san isla. Waray yana mag-aram kon kay-ano nasugad ini, ug waray gihapon mga iruistorya o mga impormasyon tikang sa kasaysayan nga nagpapakita san rason kon kay-ano ginbalhin an ngaran o bisan man kon unan-o nira ginliwan an ngaran. Tungod kay waray nira iba nga rason nga magpili sin ngaran nga iba, ginbalhin an ngaran ngadto san San Antonio ngan an santo patron san bungto nga si San Antonio de Padua.
Mga Baranggay[igliwat | Igliwat an wikitext]
An San Antonio mayda napulo (10) nga baranggay.
- Ward I (Pob.)
- Ward II (Pob.)
- Ward III (Pob.)
- Burabod
- Dalupirit
- Manraya
- Pilar
- Rizal
- San Nicolas
- Vinisitahan
Pangiskwelahan[igliwat | Igliwat an wikitext]
An San Antonio in may nuybe nga pampubliko na eskwelahan pan-elementarya:
Ngan may-ada ini uusa na pampubliko na eskwelahan pansekundarya - an San Antonio Agricultural & Vocational School.
Mga Sumpay sa Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Bulacan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Ini nga barasahon mahitungod han probinsya. Para han bungto, kitaa an Bulacan, Bulacan. Para han salog, kitaa an Salog han Bulacan.
2000 nga census—2,234,088 (ika-4 nga gidako-i)
Densidad—851 ha tagsa km² (ika-5 nga gihataasi)
Mga Dagko nga Syudad—0
Mga Komponent nga Syudad—3
Mga Bungto—21
Mga Baranggay—569
Mga Distrito ha Kongreso—5†
An Bulacan usa nga probinsya han Pilipinas nga nahimutang ha Butnga nga Luzon nga rehiyon. An kapital hini amo an Syudad han Malolos. An Bulacan nahamutang ha amihanan han Metro Manila. Sapit han Bulacan amo an lalawigan han Pampanga ha katundan, Nueva Ecija ha amihanan, Aurora ngan Quezon ha sidlangan, ngan an Rizal ha salatan. Nahamutang gihapon an Bulacan ha amihanan nga labnasan han Bahia han Manila.
HeyograpiyaIgliwat
PolitikalIgliwat
An Bulacan ginbahin ngadto hin karuhaan kag usa (22) nga mga bungto ngan tulo (3) nga mga syudad.
- 1. ^ Nahimo nga syudad ha ilarom han Republic Act No. 8754; gin-ratipika dida han Oktubre 8, 2002.
- 2. ^ Nahimo nga syudad ha ilarom han Republic Act No. 9356; gin-ratipika dida han Disyembre 10, 2006. .
- 3. ^ Nahimo nga syudad ha ilarom han Republic Act No. 8797; gin-ratipika dida han Septyembre 10, 2000..
Mga sumpay ha gawasIgliwat
- Opisyal nga Websayt han Bulacan
- Bulacan Chamber of Commerce and Industry
- Sosyal Networking han mga Bulakenyo Archived 2015-04-18 at the Wayback Machine.


text:
Connecticut
An Connecticut (/kəˈnɛtɪkət/ ( pamati-a))[1] amo an pinakasalatan nga estado ha New England nga rehiyon han dumagsaan nga Estados Unidos. Sumala han 2010 nga Census, iní an mayda gihataasi nga per-capita nga income, Human Development Index (0.962), ngan median household income ha Estados Unidos.[2][3][4] Ginsasapitán iní han Rhode Island ha sidlangan, han Massachusetts ha amihan, han New York ha katundan, ngan han Long Island Sound ha salatan. Hartford an pamunuan o kapital nga syudad han nasabi nga estado ngan Bridgeport an syudad nga gidamoi hin molupyo. Kabahin iní han New England, bisan man kun mayda mga báhin hiní nga ginuupod han New York ngan New Jersey komo usá nga tri-state area o langyab hin tulo-nga-estado. Ginngaranan an estado tikang han Salog Connecticut nga aproximadamente natungá han estado. An pulong nga "Connecticut" kinuhà tikang hin dirudilain nga pagsurat hin Algonquian nga pulong para hin "halaba nga tauban nga salog".[5].
An syahan nga mga Europeo nga nanimungto han Connecticut mga Olandes nga nagtukod hin gamay, nga madalî là nga panimungto nga gintawag nga Fort Hoop ha Hartford ha pag-ultan han mga salog nga Park ug Connecticut. Katunga han Connecticut ha pagtikáng kabahin anay han Olandes nga kolonya nga Bag-o nga Nederland, nga naglakip hin damo nga tuna nga nahimutnga han mga Salog Connecticut ug Delaware, bisan pa man kun an syahan nga dagko nga mga panimungto gintukod han dekada han mga 1630 han mga Ingles. Hi Thomas Hooker namuno hin grupo nga mga sumurunod tikang han Massachusetts Bay Colony ngan nagtukod han Connecticut Colony; iba nga mga nanimungto tikang ha Massachusetts nagtukod han Saybrook Colony ngan han New Haven Colony. An mga kolonya han Connecticut ngan New Haven nagtukod hin mga dokumento hin Fundamental Orders, nga ginkikita nga mga syahan nga mga konstitusyon ha America. Han 1662, an tuló nga mga kolonya gin-usá ha ilarom hin karta real, nga diin an Connecticut nagin kolonya han korona. Usá iní han Napulo-kag-Tulo nga mga Kolonya nga nagsalikway han British nga pamunuo dida han Rebolusyon Amerikano.
An Connecticut amo an ikatuló nga gigutiayi nga estado ha langyab,[6] an ika-29 nga gidamoi hin molupyo,[7] ngan an ikaupat nga pinakadako hin densidad hin molupyo[6] han kalim-an nga mga estado. Gin-agnayan iní nga "Constitution State" (Estado hin Konstitusyon), "Nutmeg State" (Estado hin Moskada), "Provisions State" (Estado hin Pangandaman), ngan "Land of Steady Habits" (Tuna hin Unob nga mga Pamatasan).[8] Dako an impluywensya hiní han pagtukod han kagamhanan federal han Estados Unidos (kitaa Connecticut nga Kompromiso).
An Salog Connecticut River, Salog Thames, ngan mga daungan nga nananaplin han Long Island Sound nanhatag han Connecticut hin makusog nga minat-an hin panagat ngan panlayag nga nagpapadayon kutob yana. Mayda gihapon an estado hin maiha nga kaagi hin magin tagbalay han industriya hin serbisyon hin panalapi, upod in mga kompanyiya hin aseguransa o insurance ha Hartford ngan mga hedge fun ha Condado ha Fairfield.
Mga hulagway[igliwat | Igliwat an wikitext]
Mga pinambasaran[igliwat | Igliwat an wikitext]
- ↑ "Connecticut". Dictionary.com. Ginhipos tikang han orihinal han Nobyembre 24, 2010. Ginkuhà Oktubre 25, 2015.
- ↑ Ohlemacher, Stephen (Nobyembre 29, 2005). "Highest wages in East, lowest in South". USA Today. Ginhipos tikang han orihinal han Mayo 25, 2010. Ginkuhà Abril 30, 2010.
- ↑ "Median Household Income". American FactFinder. U.S. Census Bureau. 2013. Ginhipos tikang han orihinal han Abril 1, 2016. Ginkuhà Oktubre 25, 2015.
- ↑ "US slips down development index". BBC News. Hulyo 17, 2008. Ginhipos tikang han orihinal han Enero 8, 2011.
- ↑ Trumbull, James Hammond (1881). Indian Names of Places, Etc., in and on the Borders of Connecticut: With Interpretations of Some of Them. Harford, Connecticut: Press of the Case, Lockwood & Brainard Company. p. 60. https://books.google.com/books?id=JS8TAAAAYAAJ&pg=PA60.
- ↑ 6.0 6.1 Table 18, Area Measurements: 2010; and Population and Housing Unit Density: 1990 to 2010 (PDF). United States Summary: 2010, Population and Housing Unit Counts (Report). United States Census Bureau. Septyembre 2012. p. 41. Ginkuhà Mayo 16, 2014.
- ↑ Table 19, Population by Urban and Rural and Type of Urban Area: 2010 (PDF). United States Summary: 2010, Population and Housing Unit Counts (Report). United States Census Bureau. September 2012. p. 42. Ginkuhà Mayo 16, 2014.
- ↑ "Sites, Seals & Symbols". Secretary of the State. State of Connecticut. Agosto 28, 2015. Ginhipos tikang han orihinal han Hulyo 31, 2008. Ginkuhà Oktubre 25, 2015.


text:
Alaminos, Pangasinan
An Syudad han Alaminos usa nga ikalima nga klase nga syudad ha lalawigan han Pangasinan, Pilipinas. Sumala han census han tuig 2000, mayda ini populasyon nga 73,448 ka tawo ha 15,527 nga mga panimalay.
An Parke Nasodnon han Gatos nga Kapurupod'an o Hundred Islands National Park, usa nga karadtoan ha turismo nga mga 123 ka gagmay nga mga isla o puro, nahamutang ha Syudad han Alaminos.
Mga baranggayIgliwat
An Syudad han Alaminos ginbahin ngadto hin katloan kag siyam (39) nga mga baranggay.
Mga sumpay ha gawasIgliwat
- Websayt han Komunidad han Syudad han Alaminos
- Opisyal nga Websayt han Rotary Club han Hundred Islands, Syudad han Alaminos Archived 2007-03-13 at the Wayback Machine.
- Opisyal nga Websayt han Gobyerno han Syudad han Alaminos
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Kalkulador
Iton kalkulador elektronika in uska gutiay, nadadaradara, agsob barato nga gamit elektroniko nga gingagamit hin magbuhat hin panguna nga operasyon hin aritmetika. An pag programa hini basi hin sinyal han kuryinti dara an taramdan kun anu an gumawas nga sinyal han imu pag-pindut (taramdan) ini in gin-papasurat, kun iksampulu, pumindut ka usa ka boltahi plus (an dugang duha ka boltahi) ngan pumindut ka tulu ka boltahi, (1 plus 2 equals 3) tatagan ka tulu ka boltahi nga an numiru (3) tulu. An pagsurat niya X ngan Y coordinates dipindi han karga han kuryinti. Ha napulu nga espasyo ha x-axis mahatag kuryinti siyam ngan ha x-axis 1, usa na nga surat han Karbon. Nagtatapu an kuryinti sanglit nasurat, tungud han pasu. (X then Y axis intersection so glow)


text:
Sangkalibutan Nga Pag-Asoy Bahin Han Kanan Tawo Mga Katungod
An Sangkalibutan Nga Pag-Asoy Bahin Han Kanan Tawo Mga Katungod[1] amo an usa nga ginpasamwak han Nagkaurusa nga mga Nasod General Assembly. An sulod hini nga pagpasabot amo an katungod pantawo, katungod nga mayda ngatanan nga tawo. Ginpadig-on ini han Nagkaurusa nga mga Nasod han Disyembre 10, 1948. An UNHR (acronym han Universal Declaration of Human Rights) ginhubad ha labaw 300 nga yinaknan.
Pahiuna[igliwat | Igliwat an wikitext]
An pahiuna amo an:
- Tungod han pagkilal-a nga an tiunay nga dignidad ug katpong ngan diri-maiwasan nga mga katungod hadton mga kaapihan kanan tawo pamilya amo an pinatatamakan han katalwasan, hustisya kalinawan han kalibutan;
- Tungod han pagpasibaya ug pagbiay-biaya han kanan mga tawo katungod nga nahingadto hin mga magpakarima-dima nga mga buhat ug nakapahangit han katawhan, ug dumangat han pag-abot hin bag-o nga panahaon diin an mga katawhan magpapahimulos han ira katadungan pagyakan ug pagtuo hin waray ikahahadlok ug an katalwas tikang hin mga kabaraka ug pahingulang iginsaysay nga amo an pinakahitaas nga hingyap han mga molupyo;
- Tungod nga kinahanglan gud, agud an tawo diri mapiritan paggapil, ha iya katapusan nga paningkamot, pag-ato pagraugdauga ha iya, igan an mga katadungan han tawo panalipdan gud ha balaud;
- Tungod nga kinahanglanon gud an pagpaudway han nagtutubo nga pagkasarangkay han mga nasud;
- Tungod kay an mga katawhan han un nagotco pagtangdo han ira tuluohan bahin han kanan tawo panguna nga mga katungod, sugad man han iya pagkatawo ug dignidad, an pareho nga mga katadungan han lalake ug babaye, ug naguuungara hin mauro-upay nga kinabuhi ubos han katalwasan;
- Tungod nga an mga kaapi han hini nga kapunungan, nagsaad man han ira pag-urusa paningkamot kaupod han UN, pagpasamwak agud respetohan hin mahugot an kanan tawo panguna nga mga katungod;
- Tungod nga an paggisinabtanay hini nga mga katungod importante gud kaupay basi matuman ini nga panaad;
- Sanglit, an ASSEMBLEYA HENERAL nag-aasoy hin pagsering; KANAN KALIBUTAN DEKLARASYON BAHIN HAN KANAN TAWO MGA KATUNGOD nga an ngatanan nga mga nasud ug katawhan magkakau-urusa agud matuman ini nga panuyo, nga diin kada tagsa-tagsa nga kaapihan katilingban, magtatalinguha pagtutdo basi dumukwag ini nga mga katungod, pinaagi hin mga mapinulsanon nga mga buhat, ha nasyonal ug internasyonal nga mga kalibungan, nga ini kilal-on ngan tumanon hadton mga katawhan nga ira nasasakupan.
Kanan Tawo Mga Katungod[igliwat | Igliwat an wikitext]
- Artikulo 1
- Nga an ngatanan nga mga tawo, nahimugso talwas ug katpong ha ira dignidad ug katdungan. Hira natawo dinhi ha tuna mayda konsensya ug isip ug kaangayan gud la nga an ira pagtagad ha tagsatagsa sugad hin magburugto.
- Artikulo 2
- Nga kada osa may-ada katadungan ngada hini nga mga katungod ug mga katalwasan nga nahiaasoy dida hini nga Deklarasyon ha waray bale han iya kolor ha panit, yinaknan, tuluohan, mababaye man o lalake, kori amo man an iya isip-politikal, an iya gintikangan nga nasud, an iya mga bahandi, kon ano hiya o ano pa dida nga mga suklanan. Labut hini, an pagtagad diri hihimuon pinaagi han politikal, tuna o tindog pagkalibutan han nasud, o kon taga diin ito nga tawo, o sino kon ito nga nasyon independiente, may tag-mangno, o may kakulangan han ira pangobyerno.
- Artikulo 3
- An kada tagsa may katadungan ngada ha kinabuhi, ngada ha katalwasan ug hin kinabuhi nga waray kahadlokan.
- Artikulo 4
- Waray hin-o man nga magigin uripon. An paguripon ug an pamaligya o pagpalit hin mga uripon ha bisan ano nga paagi igindidiri gud.
- Artikulo 5
- Waray tawo nga igpapailarum hin pagpakuri-i o hin diri tinawo o sobra hin kamaka-aalo riga pagkastiguha.
- Artikulo 6
- An kada tagsa may katadungan kilal-on nga usa nga tawo, ha stubangan han balaud, bisan biin hiya makadto.
- Artikulo 7
- Papreho an tawo ha stuban-gan han belaud ug an bisan hin-o mahihimo pangaro han bulig ug pananlipud han balaud. An usa ka fawo nga gin-iiba o nakakasering nga gintutuyo hiya pag-ibaha makakahimo peghangyo han bulig han balaud.
- Artikulo 8
- Pinaagi han mga nasyonal nga mga buhatan, an kada usa may katadungan pamiling hin hingpit nga katalwasan ngadto hin mga pagsupak han iya mga katadungan pamiling hin hingpit nga katalwasan ngadto hin mga pagsupan ha iya mga katadungan nga hatag ha iya han batakan balaud.
- Artikulo 9
- Iguin didiri an waray ha rason nga pagdakop, pagpreso ug pagpagawas han nasud.
- Artikulo 10
- Dida han pagturotimbang han iya mga katadungan ug mga obligasyon, ug mga kiha kriminal kontra ha iya, an kada usa may katadungan ngadto hin waray trampa ug ha publiko nga pamati han iya kaso pinaagi hin independyente ug waray inu-ugupan nga buhatan.
- Artikulo 11
- In himo-an nga nakasala may katadungan nga diri sidngon nga salaan tubtob nga diri pa hiya naproybahan nga salaan dida hin ha publiko nga pamati diin hiya gintagan han nga tanan nga mga habulig para han iya depensa.
- Diri pagsasalaon in usa mahitungod hin sala o binuhatan o waray buhata, nga dire pasinisering nga sala ubos in nasyonal o internasyonal nga balaud, badton panahon han pagbuhata hito. Sugad man liwat, diri mahihimo ipatong in maburobug-at nga patok kay nga pena han buhatan into nga sala.
- Artikulo 12
- Waray hin-o man nga igpapailarum nga diri nahalulugar nga paghimasok ha pamilya, panimalay, han pribado nga kalugaringon, ha mga sinurat o paghugaw han iya ngaran o honor. An kada usa may katadungan pagpanalipdi han balaud supak hini nga mga pagsamuk-samok o pagtamaya.
- Artikulo 13
- Ha sakob han iya nasud nga ginpupuy-an, an kada usa may katadungan hin paglakat-lakat kon pagpuyo hain man hiya maruyag;
- An kada usa may katadungan pagbaya han iya nasud, upod an iya kalugaringon ug pagbalik ngada hito.
- Artikulo 14
- An kada usa may katadungan pangaro hin panalipod kontra hin pagraugdauga tikang ha iba nga nasud;
- Ini nga katadungan diri mahihimo igrason dumata hin mga pagkiha gumikan hin mga krimen nga diripolitikali o mga buhat dupak hari mga prinsipyo ug mga panuyo han UN.
- Artikulo 15
- An kada usa may katadungan ngada han iya nasyonalidad;
- In usa nga tawo diri mahihimo kahukasan han iya paggka nasudnon hin waray ha rason ug waray liwat maka-agpugong ha iya pagbalhin han iya pagka nasudnon.
- Artikulo 16
- An mga lalake o babaye nga aada na ha igo nga panuigon an may katadungan ag-awawa ngan magka-ada hin familya ha waray bale han iya kolor ha panit, nasyonalidad o tuluohan. Hira an mayada purupareho nga mga katadungan mahi-unong ha pag-awawa, samtang nga mag-asawa ngan han pagpawaray bale hito nga ira pag-asawa;
- An kasal an pagbobohaton la ha talwas ug tim-os nga pag-ayon han mga pagkakasion;
- An familya an unob ngan panguna nga hupo han katilingban ngan may katadungan nga panalipdan han katilingban ngan han gobyerno.
- Artikulo 17
- An kada usa may katadungan pagtag-iya hin bagay ha iya kalugarinhon o kaupod an iba;
- Waray hin-o man nga tawo nga kukuhaan han iya pag-tagiya hin waray-ha-rason.
- Artikulo 18
- An kada usa may katadungan hin ha iya pag-isip, konsensya ug relihiyon; kaupod hin an katadungan pagbalhin han iya relihiyon, pagtuo ug katal-wasan, mahiya la nga usa o kaupod in iba, ha publiko o pribado agud igpasamwak an iya tuluohan ha pagtutdo, paghalad o pagsingba.
- Artikulo 19
- An kada tagsa may katadungan pag-isip o pagsaysay; ini nga katadungan naglalakip han iya pagpasamwak han iya mga opinyon nga diri pagsasamukon sugad man pagpamiling, pagkara-wat ug paghatag hin mga impormasyon o mga ideya pinaagi ha media hin waray pinili.
- Artikulo 20
- An kada tagsa may katadungan hin mamingawon nga pagtitirok ug paguurosa;
- Diri mapipirit in usa ka tawo pagpiriton pagbulig hin usa nga kapunungan.
- Artikulo 21
- An kada tagsa may katadungan pag-api dida han pan-gobyernohan, ha directa o pinaagi han mga pinili nga mga tumindog;
- An kada usa may katadungan kumarawat han mga serbisyo publiko ha iya nasud;
- An ungara han mga tawo amo an pinatatamakan han gahum han gobyerno; Ini tutumanon pinaagi hin tunay ug pinanahon nga pinilay bubuhaton hin sekreto nga butosay o puropareho nga paagi hin panmutos.
- Artikulo 22
- Kada usa, tungod han hiya kaapi han katilingban, may katadungan han iya seguridad nga sosyal, tubtob han kaya han nasyonal ug internasyonal nga pagkaurosa subay han mga organisasyon ug mga bahandi han kada gobyerno, mga katadungan nga sosyal, kultural ug sosyal nga dir-gud-maiiwasan dida han talwas nga pagtubo han iya pagatawo.
- Artikulo 23
- An kada tagsa may katadungan pagtrabaho, pagpili hin trabahu-an ngadto hin mga-makatawo-nga-kahimtang-hin panarabahuan ug panalipdi hin kawaray trabaho;
- An tagsa-tagsa, may katadungan ngada hin eksakto nga suho para hin eksakto nga trabaho; hin diri hiya pag-iibahan;
- An hin-o man nga natrabaho may katadungan kumarawat hin eksakto ug may-bintaha nga bayad, agud magseguro para ha iya ug han iya pamilya hin kinabuhi kaangayan hin tawo, ngan kon kinahanglan madudugangan pa hin iba nga mga paagi hin sosyal nga mga panalipud;
- An kada tagsa may katadungan pagtindog o pagbulig hin mga unyon agud maproteheran an iya mga intereses.
- Artikulo 24
- An kada tagsa may katadungan hin pagpahuway ug pagpahalibway, kaupod in pagtakon han iya mga oras hin pagtrabaho ug ha mga panahon nga adlaw nga mga lu-an nga binaydan.
- Artikulo 25
- An kada tagsa may katadungan ngada hin igo ug kaangayan nga panginabuhi para ha iya kalugaringon ug han kanan iya pamilya panlawas, sugad man han pamanapton, balay, urokyan ug mga pagataman nga sosyal ngan medical, ug katadungan ngada hin kaseguro ha panahon hin paghi-iwas han trabaho, kasakit, kabaldado, ka balo kalagas o kawar-ayan o ano la nga remalaso;
- An pagin iroy ug pagin bata nahipapailarum hin espesyal nga pagtimangno. An ngatanan nga mga bata, natawo sakub o gawas ha kasal, nahasisirong gihapon hini nga sosyal nga panalipud.
- Artikulo 26
- An kada tagsa mayda katadungan ngada hin edukasyon. An edukasyon amo in libre, por los menos, ha elementarya ug ha syahan nga mga balitang. An edukasyon ha elementarya kinahanglan piriton gud. An pag-aram han teknolohiya ug profesyonal nga edukasyon abyerto para han ngatanan ug man an huro-hitaas nga pag-aradman maarabut hin usa sugad han iya maakos;
- An panuyo han edukasyon amo an bug-os nga pagtubo han kanan tawo personalidad ug an pagpabaskug han pagrespeto han kanan stawo mga katungod ngan han mga unob nga mga katalwasan, lgpapadukwag an paggisi-nabtanay, paggipuro- paasensyan ug an pagsarangkay han mga nasud, mga hugpo sugad han relihoyoso ug magkadugo nga mga hugpo, ug maniningkamot nga magpabilin an kanurayaw;
- An mga kag-anak may katungod pagpili han klase nga edukasyon para han ira mga anak.
- Artikulo 27
- An kada tagsa may katadungan pagbulig dida han mga buruhaton nga kultural han katilngban, pagpulos han mga artes ug pakigsasaro han mga siyentipiko-nga-mga-bintaha sugad man han mga iba nga kaupayan.
- An kada tagsa mayda katadungan magpanalipud han mga bintaha tikang han mga siyentipiko nga imbento, mga sinurat o producksyon n mga aristiko nga iya.
- Artikulo 28
- An kada tagsa may katadungan ngada hin kahimtang nga sosyal of internasyonal diin an mga katadungan ug katal-wasa dida hin nga Deklarasyon mahihimo katuman.
- Artikulo 29
- An kada tagsa may mga turumanon ngada han katiling-ban diin aada gud la an bug-os nga pagtubo han iya pagkatawo matutuman.
- Dida han iya pagtuman han iya mga katalwasan ug mga katadungan, an kada tagsa matataknan subay han mga aludayday han balaud, kanay tiunay nga panuyo amo la an pagpakilala ug pagparespeto han mga katadungan ug mga katawasan han iba ug pagtuman han mga kinahanglanon han moralidad, an kahimyangan han publiko ug an kaupayan ha katilingban nga demokratiko.
- Waray hini dinhi ngamga katadungan ug mga katalwasan bubuhaton supak han mga panuyo ug mga prinsipyo han UN.
- Artikulo 30
- Waray hini dinhi nga Deklarasyon in intyendihon nga naghahatag ngada hin bisan ano nga Gobyerno, hugpo o tawo hin katadungan pagbuhat hin bisan ano nga makakabungkag hin ano dida nga katadungan ug katalwasan nga nailagda dinhi
Kitaa Gihapon[igliwat | Igliwat an wikitext]
Pinanbasaran[igliwat | Igliwat an wikitext]
Mga pagkukuhaan[igliwat | Igliwat an wikitext]
- Glendon, Mary Ann (2002). A world made new: Eleanor Roosevelt and the Universal Declaration of Human Rights. Random House. ISBN 978-0-375-76046-4. http://books.google.com/books?id=2-vaZkbca2sC.
- Hashmi, Sohail H. (2002). Islamic political ethics: civil society, pluralism, and conflict. Princeton University Press. ISBN 978-0-691-11310-4. http://books.google.com/books?id=5LmXFpnp_bMC.
- Morsink, Johannes (1999). The Universal Declaration of Human Rights: origins, drafting, and intent. University of Pennsylvania Press. ISBN 978-0-8122-1747-6. http://books.google.com/books?id=w8OapwltI3YC.
- Price, Daniel E. (1999). Islamic political culture, democracy, and human rights: a comparative study. Greenwood Publishing Group. ISBN 978-0-275-96187-9. http://books.google.com/books?id=YgF58rl4tCkC.
- Williams, Paul; United Nations General Assembly (1981). The International bill of human rights. Entwhistle Books. ISBN 978-0-934558-07-5. http://books.google.com/books?id=bpV5QgAACAAJ.
Padugang nga barasahon[igliwat | Igliwat an wikitext]
- Feldman, Jean-Philippe. "Hayek's Critique Of The Universal Declaration Of Human Rights". Journal des Economistes et des Etudes Humaines, Volume 9, Issue 4 (December 1999): 1145-6396.
- Nurser, John. "For All Peoples and All Nations. Christian Churches and Human Rights.". (Geneva: WCC Publications, 2005).
- Universal Declaration of Human Rights pages at Columbia University (Centre for the Study of Human Rights), including article by article commentary, video interviews, discussion of meaning, drafting and history.
- Introductory note by Antônio Augusto Cançado Trindade and procedural history on the Universal Declaration of Human Rights in the Historic Archives of the United Nations Audiovisual Library of International Law
Mga sumpay ha gawas[igliwat | Igliwat an wikitext]
- Text of the UDHR
- Official translations of the UDHR
- Resource Guide on the Universal Declaration of Human Rights at the UN Library, Geneva.
- Questions and answers about the Universal Declaration Archived 2012-09-12 at the Wayback Machine.
- Text, Audio, and Video excerpt of Eleanor Roosevelt's Address to the United Nations on the Universal Declaration of Human Rights
- UDHR – Education
- Revista Envío – A Declaration of Human Rights For the 21st Century
- Introductory note by Antônio Augusto Cançado Trindade and procedural history note on the Universal Declaration of Human Rights in the Historic Archives of the United Nations Audiovisual Library of International Law
- DHpedia: Universal Declaration of Human Rights[dead link]
- [http://blogs.loc.gov/law/2012/12/the-laws-of-burgos-500-years-of-human-rights/ The Laws of Burgos: 500 Years of Human Rights from the Law Library of Congress blog.
Mga materyales Audiovisual[igliwat | Igliwat an wikitext]
- Librivox: Human-read audio recordings in several Languages
- Text, Audio, and Video excerpt of Eleanor Roosevelt's Address to the United Nations on the Universal Declaration of Human Rights
- Animated presentation of the Universal Declaration of Human Rights by Amnesty International on YouTube (in English duration 20 minutes and 23 seconds).
- Audio: Statement by Charles Malik as Representative of Lebanon to the Third Committee of the UN General Assembly on the Universal Declaration, 6 November 1948 Archived 10 September 2008 at the Wayback Machine.
- UN Department of Public Information introduction to the drafters of the Declaration
- Audiovisual material on the Universal Declaration of Human Rights in the Historic Archives of the United Nations Audiovisual Library of International Law


text:
Averroes
Hi Abū 'l-Walīd Muḥammad ibn Aḥmad ibn Rushd (Inarabo: أبو الوليد محمد بن احمد بن رشد), mas kilala nga Ibn Rushd (Inarabo: ابن رشد), ngan ha literatura ha Europea Averroes (kaluwas /əˈvɛroʊ.iːz/) (1126 – 10 Disyembre 1198), amo an usa ka malarang nga Andalusyano-Arabo Muslim: makarit ha pilosopiya han Islam, Teyolohiya Islam, balaud han Maliki ngan hurisprudensya, lohika, psycholohiya, politiko, teyorya han musika Arabo, ngan syensya han medisina, astronomiya, heograpiya, matematika, pisiko ngan mekanika Celeste. Natawo hiya ha Córdoba, Al Andalus, ha yana nga Espanya ngan namatay ha Marrakech, ha yana nga Morocco.


text:
CHAMPION HI MARLON HA PARUMBA NI MAYOR ALFRED
CHAMPION HI MARLON HA PARUMBA NI MAYOR ALFREDOctober 30, 2021 No Comments on CHAMPION HI MARLON HA PARUMBA NI MAYOR ALFRED
Champion hi Marlon Malate han 30 nga mga pedicab drivers nga bumulig han Mayor Alfred S. Romualdez- PARUMBA Pedicab Race 2021 binuhat alas 6:00 han aga yana nga adlaw, Oktubre 30, 2021 ha City Hall grounds han Tacloban.
An Parumba nga gin atiman han mga taga City Sports Office ha pangulo ni City Sports Director Joel R. Bugho,TOMECO, ngan TACRU gintikangan anay hin dalagan nga usa ka libot ha City Hall circumferential road, ngan sakay han ira pedicab umarangkada na tikang ha may flagpole han City Hall- lusad ha Magsaysay Boulevard – libot ha bug-os nga kahilab-an han Magsaysay Blvd. ngan balik saka ha City Hall grounds- otro libot ha bug-os nga ruta para hin kabug-osan nga 6 kilometros nga parumba.
An mga nakasulod ha Top 10 ngan may kalakip nga premyo amo hira;
1. Marlon Malate (Champion) – P4,000.00 2. Lulito Loberiano 2nd – P3,000.00 3. Noli Deban 3rd – P2,000.00 4. Junvy Campo 4th – P1,000.00 5. Jake Roel 5th – P800.00 6. Armando Oronos 6th – P500.00 7. Marlon Oronos 7th – P500.00 8. John Noriel Loberiano 8th – P500.00 9. Edwin Lopez 9th – P500.00 10. Raymund De la Cruz 10th – P500.00
Ha ngaran ni Mayor Alfred S. Romualdez, hi Hiraya Foundation President Raymund Romualdez an nag proklamar han mga namagdaug.
Ini nga aktibidad in kaparte han nagpapadyon nga mga Sports activity program han City Government.
M. Padernos/CIO


text:
Damo nga mga taga rehiyon otso iton nakatalaan nga umabot tikang ha Manila san-o an pag patuman han community quarantine ha National Capital Region.
Mahitungod kay ha Tacloban man maagi an kadam-an hini haira, ano iton bubuhaton han siyudad agud masiguro nga talwas ini hira han COVID 2019 virus ngan kon mayda man na infect deri maka tapon ha iba nga tawo.
Ano iton mga preparasyon hiton city government parti hini? Ano iton pagtrato hiton mga pasahero nga maabot ngahi ha Tacloban.
Pamati han interview han isumat.com kan Mr. Brando Bernadas an city Disaster Risk Reduction and Management Officer han Tacloban


text:
Vizcaya
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Vizcaya (ngaran ha Kinatsila) o Bizkaia (naran ha Vinascongado) usa nga probinsya han amihanan nga Espanya, ha kanawayon nga bahin han komunidad autonoma han País Vasco.
Populasyon[igliwat | Igliwat an wikitext]
Han 1,133,444 ka tawo nga nangungukoy ha Vizcaya, mga 35% naukoy didto han kapital, Bilbao (ha Vascongado: Bilbo) ngan 88% dida han metropolitano nga kahaluag hini. An densidad han populasyon hini 512.34 ha tagsa km².
Nahimutang ha Vizcaya an Guernica (ha Vascongado: Gernika-Lumo), usa nga bungto nga ginkikita nga amo an ispiritwal nga sentro han tradisyonal nga País Vasco.
Iba nga mga importante nga mga bungto amo an Barakaldo, Getxo, Portugalete, Durango, ngan Balmaseda.
Iton Vizcaino usa nga diyalekto han Vascongado nga yinaknan nga gingagamit han rehiyon.
Kitaa gihapon[igliwat | Igliwat an wikitext]
Mga Sumpay ha Gawas[igliwat | Igliwat an wikitext]


text:
Python (programming language)
An Python Programming Language ay usa nga pinulongan hin programa nga ginhimo ni Guido Van Rossum ngan una nga gin-release ha publiko ha Enero han 1991. Gintikangan paghimua an Python ha kaurhian han dekada 80 ngan usa la ito nga proyekto nga ginhimorangtanan ni Guido han iya bakasyon ha pasko han 1989.
An ngaran nga Python kay diri nagtikang ha ngaran han halas nga Python pero tikang ini ha usa ka grupo hin mga komedyante nga taga-britanya nga an tawag kay Monty Python's Flying Circus.
An Python kay usa nga makabag'o nga klase ngan hataas an antas nga programming language nga kun hain ginagamit an mga elemento ngan termino nga kapareho ha usa nga natural nga pinulungan, amo nga madali la hiya gamiton ngan kaya hiya ibalhin ha bisan ano na platform.
Mga kinaiya han Python[igliwat | Igliwat an wikitext]
- Waray bayad
- Madali mabasa
- Madali pag-adman
- Madali makakuha hin bulig tikang ha Python Community
- Madali i-code
- Kaya gamiton makadamo ngan kaya mai-embed ngan maihalo ha bisan ano na application
- Madali ngan malaksi na gagamiton para ha object oriented programming


text:
Dáan nga Ginsabutan
An Dáan nga Ginsabutan amo an syahan nga bahin han Kristiyano nga Bibliya nga panguna nga nakabase tikang ha Ebreo nga Bibliya (o Tanakh), usa ka katitirok hin kadaan nga mga panurat panrelihiyon han mga Israelita nga gintutuohan han kadam-an nga mga Kristiyano ngan relihiyoso nga Hudyo han pagigin baraan nga Pulong han Diyos. An kalingit hini amo an Bag-o nga Ginsabutan, an ikaduha nga bahin han Kristiyano nga Bibliya. An mga libro nga nagbubug-os han canon nga Dáan nga Ginsabutan in nagkakadurudilain ha mga Singbahan Kristiyano pati liwat an ira pagkasunodsunod ngan mga ngaran. An kasagaran canon han Protestante in may-ada 39 ka mga libro, an canon han Katoliko may-ada 46 ka mga libro, ngan an mga canon han mga Singbahan nga Sinirangan Ortodoxo ngan Oriental Ortodoxo in maabot hin 51 ka mga libro.


text:
Michael Jordan
Hi Michael Jeffrey Jordan (natawo Pebrero 17, 1963) usa nga nagretiro nga Amerikano nga propesyonal nga basketbolista ngan aktibo nga negosyante. An iya biyograpiya dida han National Basketball Association (NBA) nga websayt nasiring, "By acclamation, Michael Jordan is the greatest basketball player of all time."[1] (Ha paghatag hin pasidungog, hi Michael Jordan amo an gimakarit nga basketbolista ha ngatanan nga panahon). Hi Jordan usa ha mga ginbandilyo nga atleta han iya panahon ngan importante ha pagkasikat han NBA ha bug-os nga kalibutan han mga dekada han 1980 ngan 1990.
Katapos hin kilalado nga karera ha University of North Carolina at Chapel Hill, nga diin nanguna hiya han Tar Heels ngadto hin nasodnon nga championship han 1982, inmapi hi Jordan han Chicago Bulls han NBA dida han 1984. Madali hin dayon hiya nga nakilala nga usa han mga kilalado nga basketbolista han liga, nga nagli-aw han mga magkirita han iya masurong nga paghimo hin puntos. An iya abilidad hin paglukso, nga naipakita han iya paghimo hin mga slam dunk tikang han free throw nga linea dida han Slam Dunk nga mga kontest nagdara ha iya han iya mga agnay nga "Air Jordan" ngan "His Airness." Nakilalado gihapon hiya nga usa han mga gimaupayi nga depensiba nga nagmumulay ha basketbol.[2] Han 1991, nakadaog hiya han iya syahan nga NBA nga championship upod han Bulls, ngan ginsunod ini hin mga titulo dida han 1992 ngan 1993, nga nakahimo hin "three-peat." Bisan man kon tigda hi Jordan nga nagretiro tikang ha basketbol dida han pagtikang han 1993-94 NBA season basi magsunod hin karera ha beisbol, binmalik hiya han Bulls han 1995 ngan gindara niya hira ngadto hin dugang nga tulo nga mga championship han (1996, 1997, ngan 1998) ngan hin NBA-nga-rekord nga 72 nga regular-season nga pagdaog dida han 1995–96 nga season. Nagretiro naliwat hi Jordan han 1999, kundi binmalik hiya para hin duha pa nga NBA season dida han 2001 komo api han Washington Wizards.
Upod han mga pasidungog ngan nahimo ni Jordan amo in lima nga MVP nga pasidungog, napulo nga All-NBA nga Syahan nga Team nga pagdesignar, siyam nga All-Defensive nga Syahan nga Team nga pasidungog, napulo kag upat nga pag-uyag ha NBA All-Star Game ngan tulo nga All-Star MVP nga mga pasidungog, napulo nga titulo hin pag-score, tulo nga steal o kawat nga titulo, unom nga NBA Finals MVP nga mga pasidungog, ngan an 1988 nga NBA Defensive Player of the Year Award. Nakapot hiya han NBA nga rekord han gihataasi nga scoring average ha regular season nga mayda 30.12 ka punto ha tagsa uyag, pati gihapon in rekord nga 33.4 ka punto hin tagsa mulay dida han playoff. Han 1999, ginngaranan hiya han ESPN nga amo an gimakarit nga Amihanan nga Amerikano nga atleta han ika-20 nga siglo, ngan ikaduha kan Babe Ruth dida han kanan Associated Press nga talaan hin mga atleta han siglo. Ginbotar hiya ngadto han Basketball Hall of Fame han Abril 6, 2009 ngan pormal hiya nga ig-aapi dida hiton Septyembre 2009.[3]
Kilalado liwat hi Jordan tungod han iya pagbandilyo hin produkto. Hiya an naghimo nga malinamposon han mga Air Jordan nga sapatos han Nike nga ginpagawas han 1985 ngan padayon pa nga sikat yana.[4] Dida gihapon hi Jordan han 1996 nga pelikula Space Jam. Ha yana usa hiya nga part-time nga tag-iya ngan Nagdudumara nga Api han Operasyon hin Basketbol han Charlotte Bobcats ha North Carolina.
Mga kasarigan[igliwat | Igliwat an wikitext]
- ↑ Michael Jordan, nba.com/history, ginkuha dida han Enero 15, 2007.
- ↑ Berkow, Ira. "Sports of The Times; Air Jordan And Just Plain Folks", The New York Times, Hunyo 15, 1991, ginkuha Pebrero 11, 2009.
- ↑ Jordan, Robinson lead Hall's 2009 class, espn.com, ginkuha Abril 6, 2009.
- ↑ Skidmore, Sarah. "23 years later, Air Jordans maintain mystique", The Seattle Times, Enero 10, 2008, ginkuha Pebrero 12, 2009.


text:
Al-Barka
An Al-Barka usa nga bungto ha lalawigan han Basilan ha Pilipinas. Nahimo ini pinaagi han Muslim Mindanao Autonomy Act No. 191, nga ginratipika ha plebisito dida han Mayo 22, 2006. Nahimo ini tikang hin napulo kag unom (16) nga mga baranggay nga kabahin han una han Tipo-Tipo.
Mga Baranggay[igliwat | Igliwat an wikitext]
An Al-Barka ginbahin ngadto hin napulo kag unom (16) nga mga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.


text:
Waray-Waray News: Mga taga-media ginmiting han Presidente
by Alice Nicart
Manila (June 15) -- Gintitirok ni Presidente Gloria Macapagal Arroyo in kadam-an nga mga media practitioners ug media groups lakip na in pira nga mga key government officials dida hin usa nga miting may panuyo paghurma hin plano para maibanan kon dire mapuypoy an waray nala dihari nga pagpinanmatay han mga tagamedia.
Ha iya pamulong, ginhangyo han Presidente an mga nakadto nga magkaurosa ug ibalik an pagtapod ha kada tagsa agud matulbukan na an bayolente nga panhitabo ha mga tagamedia. Siring pa han Presidente, kon nahimo man ngani in mga mag bug-at ug magkure karawaton han publiko nga nagin resulta han kamaihaan han pag-ursa han aton ekonomiya, ano man nga dire daw naton mahimo in pitad nga sadang makapaundang han panmatay han taga bantay han demokrasya.
Igindasig han Presidente nga an iya administrasyon in nagbuhat na hin konkreto nga pitad agud matulbukan na an panmatay sugad panaglitan han iya pagsunda han rekomendasyon han Melo Commission nga una na nag-imbistigar hin mga panmatay.
Natoo la gihapon an Presidente nga 99 porsyento pa han kapulisan ug military in mga tuhay la gihapon an binuhatan ngan kon mayda man pira ha ira nga mga baliko an trabaho angay la daman nga patukan hin penalidad.
Nahisumat nga magpipirmahay hin Memorandum of Agreement an PNP, AFP ug mga tagamedia agud nga pag-usahon an ira mga tinguha ug aktibidad tipakadto han pag puypoy han panmatay.
Idinugang pa han sumat nga magkakamay-ada na daw konperensiya an bag-o nga grupo kada ika-tulo ka bulan agud ipasabot kun ano na an pinakaurhe nga notisya kasumpay han imbestigasyon nga binubuhat kontra han mga suspetsado nga kriminal. (PIA-Eastern Samar) [top]


text:
Nicolás de Jesús López Rodríguez
An Iya Reverendo nga Eminensya nga Kardinal Nicolás de Jesús López Rodríguez (natawo 31 Oktubre 1936 ha Barranca, Republika Dominicana) amo an yanâ nga arsobispo han Santo Domingo, Republika Dominicana, ngan usa nga kardinal han Singbahan Katolika Romana.
Pag-ordenar[igliwat | Igliwat an wikitext]
Gin-ordenar hiya han 18 Marso 1961 ni Francisco Panal Ramírez OFM, obispo han La Vega. Nag-alagad hiya nga Vicar cooperator han katedral han La Vega, 1961–1963. Nag-aram pa hiya hin dugang ha Roma, 1963–1965. Nag-alagad hiya komo Kansilyer ngan maghirilom han curia han diosesis han La Vega, 1966–1968. Bimalik hiya ha Roma para hin dugang pa nga pag-aram, 1968–1969. Ha diosesis han La Vega, 1969–1978, hiya an asesor han diosesis para han pastoral han kabataan ngan pastor han katedral, 1969–1970. Vicaryo para han pastoral nga pro-vicario heneral, 1970–1976. Vicario heneral, 1976–1978.
Han 1965 nakatapos hiya hin licentiate hin siyensya sosyal tikang han Pontifisyo nga Unibersidad ni Santo Tomás han Aquino, Angelicum.[1]
Dugang han iya tuminongnong nga Inespanyol, nakayakan hiya hin Initalyano, Iningles, Inaleman, Pinortuges, ngan Linatin.
Pagka-obispo[igliwat | Igliwat an wikitext]
Ginhimo hiya nga obispo han San Francisco de Macorís han 16 Enero 1978 ni Papa Pablo VI ngan ginkonsagrar hiya dida han 25 Pebrero 1978, ni Cardinal Octavio Antonio Beras Rojas, arsobipo han Santo Domingo, nga ginbuligan nira Juan Antonio Flores Santana, obispo han La Vega, ngan Jesús María De Jesús Moya, kabulig (auxilio) han Santiago de los Caballeros. Nag-alagad hiya nga rector han Unibersidad han San Francisco de Macorís tikang 1979 kutub 1984. Ginpasaka hiya ngadto han metropolitano ngan primado nga sede han Santo Domingo han 15 Nobyembre 1981. Napili hiya nga mangulo han Komperensya han Episcopado Dominicano dida han Hulyo 1984 ngan nag-alagad hiya nga Mangulo han Konseho Episcopal Latinoamerica tikang 25 Abril 1991 tubtub 1994. Ginhimo hiya ngan ginproklamar nga Kardinal-Presbitero han San Pio X alla Balduina dida han konsistoryo han 28 Hunyo 1991.
Inmapi hiya komo kardinal-elektor dida han 2005 nga konklave papal ngan 2013 nga konklave papal.
Nakapot hiya han titulo nga "Primado han mga America," tungod kay an diosesis han Santo Domingo amo an syahan nga gintukod ha Bag-o nga Kalibutan.
Mga panlantaw[igliwat | Igliwat an wikitext]
Hi López Rodríguez nag-organisa hin kirigta hin mga obispo nga Latinoamerikano nga ginbuhat ha Santo Domingo han 1992, nga diin ginpakita han iya mga tradisyonal nga mga panlantaw, nga ginsiring nga "temporalista ngan pyramidal" han beterano nga Vaticano nga magkirita nga hi Giancarlo Zizola. Mayda hiya integralista nga mga pag-ugop; nag-insistir hiya nga an parlamento ha Republika Dominicana mag-aproba hin balaod nga magtukod han Katoliko nga fiesta han Anunsyasyon, 25 Marso, komo nasodnon nga adlaw hin pagsaurog.[2]
Kontrobersya[igliwat | Igliwat an wikitext]
An pagbutang hin bayot nga embahador han Estados Unidos[igliwat | Igliwat an wikitext]
Han 27 Hunyo 2013, gin-interview hiya katapos hin pagpanalangin hin usa nga opisina han gobyerno dida han pagbalik hin pag-abre hini, mayda peryodista nga nagpakiana ha iya mahiunong han pagpili ni Barack Obama kan James "Wally" Brewster, nga gawas nga bayot, komo embahador han Estados Unidos ngadto han Republika Dominicana, nagpakita hi López Rodríguez han iya pagtipa hin pagpili hin bayot o homosexual nga embahador, ngan siring niya nga an ginbibiling amo an pag-ugop han pag-aproba hin pag-asawa hin magpareho-nga-sexo ha Republika Dominicana. Mga diri la maiha mayda lain nga peryodista nagpakiana ha iya mahiunong hin pagkadilito ha diplomatico ngan komersyo han Haiti ngan Republika Dominicana nga nahinabo katapos han pagsiring han kagamhanan han Haiti nga mayda bird flu ha Republika Dominicana ngan ira gin-diri an pag-import hin Dominicana nga karne hin manok ngan bunay. Nakatawa hi Kardinal López Rodríguez ngan nagsiring: "Katapos mag-istorya mahiunong hin mga vayot ngan lesbyano, yana mag-iistorya kita mahiunong hin mga manok".[3][4][5][6] Ha Republika Dominicana, an mga bayot agsob nga gintatawag ha pag-insulto nga mga "tamsi."[7]
Mga kasarigan[igliwat | Igliwat an wikitext]
- ↑ http://rsta.pucmm.edu.do/biblioteca/cardenal/primer.htm Archived 2013-09-25 at the Wayback Machine. Ginkúhà Septyembre 18, 2013
- ↑ Who Will Be the Next Pope?
- ↑ Polanco, Wendy (27 Hunyo 2013). "Video: El Cardenal López Rodríguez le entra a los americanos y a los haitianos al mismo tiempo" (ha Kinatsila). Hola Políticia. Ginhipos tikang han orihinal han 2013-07-01. Ginkuhà 4 Hulyo 2013.CS1 maint: unrecognized language (link)
- ↑ José Tomás Paulino (1 Hulyo 2013). "El púdico grito de las sotanas". El Acento (ha Kinatsila). Santo Domingo. Ginkuhà 4 Hulyo 2013.CS1 maint: unrecognized language (link)
- ↑ "Cardenal López Rodríguez también rechaza la designación de embajador gay para RD". La Razón (ha Kinatsila). Santo Domingo. El Caribe. 27 Hunyo 2013. Ginkuhà 4 July 2013.CS1 maint: unrecognized language (link)[dead link]
- ↑ Zapata, Rosanny (27 Hunyo 2013). "Cardenal rechaza presencia embajador Gay y truena contra gobierno Haitiano" (ha Spanish). Santo Domingo. Noticias Telemicro. Ginhipos tikang han orihinal han 2013-07-06. Ginkuhà 4 Hulyo 2013.
- ↑ Pérez, Sara (3 Hulyo 2013). "Los maricones del cardenal López Rodríguez". El Acento (ha Kinatsila). Santo Domingo. Ginhipos tikang han orihinal han 2013-09-21. Ginkuhà 4 Hulyo 2013.CS1 maint: unrecognized language (link)
Lua error in package.lua at line 80: module 'Module:ResolveEntityId' not found.
- Webarchive template wayback links
- CS1 maint: unrecognized language
- All articles with dead external links
- Articles with dead external links from March 2021
- Articles with invalid date parameter in template
- CS1 Spanish-language sources (es)
- Pages with script errors
- Pages using authority control with parameters
- Mga natawo han 1936
- Mga buhi nga tawo
- Mga kardinal han Republika Dominicana
- Mga alumni han Unibersidad Gregoriana Pontifisyo
- Mga ginhimo nga kardinal ni Papa Juan Pablo II


text:
Isumat.com/7:49AM, Marso 6, 2021
Waray na-eskperiensyahan nga bisan ano nga deri maupay nga epekto ha iya panlawas hi EVRMC Chief of Hospital Dr. Salvador Evardone katapos han iya pagpabakuna han Covid Vaccine nga Sinovac.
Kakulop, Marso 5, banda alas 3 an oras, hi Evardone an ginturukan han Sinovac, ngan hiya an nahipatik nga opisyal nga gisasyahani nga tawo ha Region 8 nga naka-agom han bakuna. Hi EVRMC Chief Nurse Dolly Casio an nag-injection kan Evardone dida han pormal nga pagtikang han panmakuna han health personnel han rehiyon.
Pira ka minutos katapos han injection, nagpa-ki-ana an Isumat.com kan Evardone han iya inaabat, ug nagsering hiya nga baga-baga hin waray man la. An iya la gin-abat an pagsulod han dagum ha iya butkon.
Pagka alas 6:15 han aga, Marso 6, nagpaki-ana an iFM-RMN Tacloban kun ano na an iya kahimtang katapos hin sobra 15-oras tikang han pagbakuna ngan amo la gihapon an iya baton: “Waray ako gin-abat bisan ano nga side effect tobtob yana.”
Iginbuyagyag pa ni Evardone nga umabot hin 100 nga personales han EVRMC an nabakunahan dida han Marso 5 ngan subay han ira monitoring duha la ha ira an may gin-abat nga “mild symptoms” ug amo ini an dizzines o paglipong han ulo. Pero katapos la hin 15 minutos nawara an paglipong han duha ka tawo.
Tungod han pagpakita nira Evardone ngan iba pa nga opisyal han EVRMC nga nagpabakuna na hira, nagtikadamo an nag-interes nga magpabakuna na gihapon nga hadto nagruhaduha anay.
Hinungdan hini, nanawagan hi Evardone ha mga health workers nga deri mag-alang pagpabakuna labi na an waray mga commorbidities kay segurado nga waray side effects ngan waray maraot nga epekto ha lawas an bakuna.
Ginseguro gihapon han opisyal nga umagi ha insakto nga proseso an clinical trials han bakuna sanglit waray angay ikabaraka.
Iya gihapon ginsagdunan an mga health workers nga deri na magpili hin brand han bakuna, ngan kun ano an abilable, kinahanglan magpaturok na basi katagan hin proteksyon kontra han Covid labi na kay duro hira ka-expose ha mga pasyente.
An taga-EVRMC amo an syahan nga batch nga naturukan han bakuna katapos han pag-abot han sobra 7 Mil nga doses han bakuna kakulop, Marso 5. Magpapadayon an panmakuna ha masunod nga pira ka adlaw. An 2nd Dose han bakuna an igtuturok ha ira paghagos hin porlomenos upat ka semana.
Mayda gihapon bakuna nga igingahin para han mga personales han Schistosomiasis Hospital ha Palo ngan Divine Word Hospital ha Tacloban. #


text:
Plabennec
An Plabennec amo in usa ka komyun ha departamento han Finistère ngan ha rehiyon han Bretagne ha nasod han Fransya.
Mga ginkambal nga mga bungto[igliwat | Igliwat an wikitext]
Iginkambal an Plabennec han Waltenhofen ha Alemanya tikang han 1976.
Mga sumpay ha gawas[igliwat | Igliwat an wikitext]
- Opisyal nga websayt han komyun (Frinanses)
- Websayt mahiunong han komyun (Frinanses)
- Talaan han Franses nga Ministro hin Kultura para han Plabennec (Frinanses)
Mga kasarigan[igliwat | Igliwat an wikitext]


text:
Waray-Waray News: Nagpahayag si PGMA sa National Anti-Poverty Commission ngan miting san Cabinete
By Teresita B. Cardenas
Catarman, Northern Samar (16 November) -- Damo an rason sa mga trahedya nga naabutan nira Mariannet nga Dalaig, ngan sayo la sini an karuyag signgon nga dapat tutukan ngan tagan pansin an sobra nga pamolitika.
Damo an nagkukuri tungud san iba nga mga lideres sa politika nga an kanra lugaring nga mga intereses an gintatagan la bug-at, labaw kunta sini an paguswag sa sa nasod.
Samtang, yaon mga politico ngan grupo nga waray kasing-kasing ngan konsensya, ngan gumamit sin puwersa para makab ot an ira ambisyon ngan katuyoan.
An mga tawo karuyag nga may yaon resulta, diri retorika, trabaho diri pamostura sa politika. Magkikiwa kita ngan magtrabaho para san katawhan.
An katawhan sa Pilipinas napapagal na ngan negatibo na san retorika sa politika nga waray man nahihimo pagpasa sin mga resolusyones nga maghimo sin trabaho para sa kabubuwason san katawhan.
Nanawagan an Presidente sa mga manbabalaod nga tumuok na sa kasamok sa politika ngan magtikang na paghimo sin mga balaodnon. An kongreso nagpakita nga kon diri unahon an pamolitika, an ira opisina damo an balaodnon an mahihimo para pagpauswag san panginabuhi ngan kalidad san kamutangan san katawhan. An pinaka kilala nga ehemplo mao an balaodnon sa barato nga medisina para sa mga ordinaryo nga tawo ngan pobrihanon. An 2008 badyet may yaon pundo para sa panlawas ngan pag aradman. (PIA Northern Samar) [top]


text:
Kaarangay:Mga namatay han 500 nga dekada UC
Mga tawo nga namatay han 500 nga dekada UC.
Kitaa gihapon: Mga natawo han 500 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- Mga namatay han 500 UC (waray sulod)
- Mga namatay han 501 UC (waray sulod)
- Mga namatay han 502 UC (waray sulod)
- Mga namatay han 503 UC (waray sulod)
- Mga namatay han 504 UC (waray sulod)
- Mga namatay han 505 UC (waray sulod)
- Mga namatay han 506 UC (waray sulod)
- Mga namatay han 507 UC (waray sulod)
- Mga namatay han 508 UC (waray sulod)
- Mga namatay han 509 UC (waray sulod)


text:
Republika han Irlanda
- Ini nga barasahon mahitungod han Repulika han Irlanda. Para han isla, kadto-a an Irlanda
An Irlanda (Ininglis: Ireland; Irish: Éire [ˈeːɾʲə] ( listen)), nga kilalado gihapon nga Republika han Irlanda (Ininglis: Republic of Ireland; Poblacht na hÉireann), usá nga nasod ha amihanan-katundan o kanawayan nga Europa nga na-okupar hin 26 han 32 nga kondado han purô han Irlanda. Dublin an pamunuan o kapital ngan gidako-i nga syudad. Nahamutang an Dublin ha sidlangan nga dapit han isla. Mga ikatulo nga bahin han kamolupyohan han nasod nga 4.9 ka milyon nga tawo nangungukoy ha langyab han darudako nga Dublin.[8] Ginsasaroan han soberano nga estado an nag-uusá nga katubtuban ha tuna hiní upod han Amihanan nga Irlanda, usá nga bahin han Reino Unido. Ha lain nga mga bahin, ginpapalibotan iní han Kalawdan Atlantiko, upod han Dagat Celtico ha salatan, St George's Channel ha timugan, ngan hanDagat Irlandes ha sidlangan. Usá iní nga unitaryo nga parlamentaryo nga republika.[9] An leislatura o magbabalaod nga tinatawag nga Oireachtas, nahihimo hin ubos nga balay, Dáil Éireann, usá nga igbaw nga balay, Seanad Éireann, ngan in pinili nga Mangulo (Uachtarán) nga nagsisirbe komo haros seremonyal nga mangulo hin estado, kundi mayda mga importante nga gahom ngan buruhaton. An mangulo hin kagamhanan amo an Taoiseach (Primer Ministro, nga an literal nga kahulogan 'mangulo'), nga ginpipili han Dáil ngan ginbubutang ha puwesto han Mangulo; an Taoiseach liwat amo an nagbubutang ha puwesto han iba nga mga ministro han kagamhanan.
Mga kondado[igliwat | Igliwat an wikitext]
An estado han Irlanda nahimo hin karuhaan kag unom (26) nga tradisyonal nga mga kondado (Iningles: county) nga ginagamit pa ha kultural ngan pan-isports nga kontexto, ngan ha postal nga kagamit. Ini diri pirme parehas han mga administratibo nga pagbahinbahin. Pira nga mga tradisyonal nga kondado gin-restruktura ngadto hin mga bag-o nga administratiba nga mga pagbahinbahin. An Kondado Dublin ginbahin ngadto hin tulo nga bulag nga administratibo nga kondado dida han dekada han mga 1990 ngan an Kondado Tipperary ginbahin ngadto hin duha dida han mga dekada han 1890. Ini naghahatag ha yana hin karuhaan kag siyam nga administratibo nga kondado ngan lima nga syudad. An lima nga syudad — Dublin, Cork, Limerick, Galway, ngan Waterford — lain an pagdumara tikang han iba nga dapit han ira tagsa-tagsa nga mga kondado. Lima nga munisipyo (Iningles: borough) — Clonmel, Drogheda, Kilkenny, Sligo ngan Wexford — mayda autonomiya ha sulod han kondado. Samtang an Kilkenny usa nga munisipyo, nagpabilin dinhi an katungod ha balaod nga magtawag hit kalugaringon nga syudad.[10]
An mga konstituyente o distrito elektoral han Dáil sumala han balaod kinahanglan magsunod han mga linea han kondado, tubtob han mahimo. Amo nga an mga kondado nga darudamo hin populasyon daro damo in mga distrito elektoral (e.g. Limerick Sidlangan/Katundan) ngan mayda mga distrito elektoral nga nahimo tikang hin sobra usa nga kondado (e.g. Sligo-North Leitrim), kondi, diri tinatabok an mga linea han kondado.
An mga kondado gintampo ngadto hin mga rehiyon para hin estadistika nga mga gamit.
Mga tigaman[igliwat | Igliwat an wikitext]
Mga kasarigan[igliwat | Igliwat an wikitext]
- ↑ "Official Languages Act 2003". Office of the Attorney-General. Ginkuhà 18 Pebrero 2012.
- ↑ "CSO 2006 Census – Volume 5 – Ethnic or Cultural Background (including the Irish Traveller Community)" (PDF). 2006. Ginkuhà 9 Hulyo 2009.
- ↑ "Census 2016 Summary Results" (PDF). Government of Ireland. Ginkuhà 30 /01/2018. Check date values in:
|accessdate=(help)
- ↑ 4.0 4.1 4.2 4.3 "Ireland". International Monetary Fund. Ginkuhà 18 Abril 2012.
- ↑ "Gini coefficient of equivalised disposable income – EU-SILC survey". ec.europa.eu. Eurostat. Ginkuhà 7 Marso 2019.
- ↑ "2016 Human Development Report". United Nations Development Programme. 2017. Ginkuhà 23 Marso 2017.
- ↑ John Coakley (20 Agosto 2009). Politics in the Republic of Ireland. Taylor & Francis. p. 76. ISBN 978-0-415-47672-0. http://books.google.com/books?id=fzFPQ2pZgd0C&pg=PA76. Ginkuhà 2 Mayo 2011.
- ↑ "Population and Migration Estimates, April 2018", Central Statistics Office, ginpagawás 28 Agosto 2018
- ↑ L. Prakke; C. A. J. M. Kortmann; J. C. E. van den Brandhof (2004), Constitutional Law of 15 EU Member States, Deventer: Kluwer, p. 429, ISBN 9013012558,
Since 1937 Ireland has been a parliamentary republic, in which ministers appointed by the president depend on the confidence of parliament. Kon ha Winaray: Tikang han 1937 an Irlanda usá nga parlamentaryo nga republika nga diin in mga ministro nga pinili han mangulo nadepende han kompyansa han parlamento
- ↑ Kitaa an section 10(7) han Local Government Act 2001


text:
Kardinal (Singbahan Katoliko)
Iton kardinal in usa nga hitaas nga opisyal han Singbahan Katolika agsob usa nga gin-ordenar nga obispo, ngan pan-singbahan nga prinsipe han Singbahan Katolika. An mga kardinal ha katig-uban tinatawag nga Kolehiyo hin mga Kardinal, ngan ini hira komo usa nga katig-uban napili hin bag-o nga papa. An mga buruhaton han mga kardinal naglalakip han pagtambong hin mga kirigta han Kolehiyo ngan an ira pag-andam pagbulig ha tinagsa o ha mga grupo-grupo ngadto han apapa kun naaro hiya han ira sagdon. Kadam-an nga mga kardinal mayda mga dugang nga buruhaton, sugad hin pamuno hin diosesis o arkidiosesis o pagpadalagan hin departamento han Curia Romana.
An usa pa nga buruhaton hin kardinal amo an pagpili hin papa kun, tungod ha kamatayon o ha pagbiya ha paglingkod, an sede nagigin bakante. Han 1059, an katungod han pagpili han papa nagpabilin han nangunguna nga kapadian han Roma ngan han mga obispo han pito nga suburbikaryo nga mga sede. Dida hit sede vacante, an panahon tikang han kamatay o pagrenunsya han papa ngan han pagpili han masunod ha iya, an adlaw-adlaw nga pagdumara han bug-os nga Singbahan ginkakaptan han Kolehiyo han mga Kardinal. An katungod hin pagsakob han konklave hin mga kardinal nga mapili hin papa ha yana limitado la ngadto han waray pa umabot hin edad nga 80 ka tuig dida han adlaw han kamatay o pagrenunsya han papa.
An pulong nga cardinal han una gin-gamit pagtawag ngadto hin bisan hin-o nga padi nga permanente nga nahabutang o gin-inkardenar hin singbahan,[1] o ha espesipiko ngadto hin nangunguna nga padi hin importante nga singbahan, ngan ini nahabasi han Linatin nga pulong nga cardo (bisagra), nga nangangahulogan nga "prinsipal" o "manguna" o "paginsyahan". Gingamit ini nga kahulogan han pulong han mga tikang ika-siyam nga gatostuig han mga padi han tituli (parokya) han diosesis han Roma.[1] In nahabilin hin mga kardinal han una ginpabilin han Singbahan han Inglaterra, nga diin an titulo han "kardinal" ginkakaptan pa gihapon han duha nga nangunguna nga api han Kolehiyo han Minor nga mga Kanon han Katedral ni San Pablo.
Han ika-12 nga gatostuig nagtikang an pagbuhat nga pagbutang hin mga ekklesiastiko tikang ha gawas han Roma komo mga kardinal, nga diin tagsa usa ginbutang hin singbahan ha Roma komo iya singbahan titular, o kundi man mahidugtung ha usa han mga suburbikaryo nga mga diosesis samtang inkardendado hin diosesis nga gawas han kanan Roma.
Mga kasarigan[igliwat | Igliwat an wikitext]
- ↑ 1.0 1.1 Sägmüller, Johannes Baptist (1913). Catholic Encyclopedia. New York: Robert Appleton Company. .


text:
P33M project panuyo masulbar an mga kalsada ha pabahay
P33M project panuyo masulbar an mga kalsada ha pabahayJuly 5, 2021 No Comments on P33M project panuyo masulbar an mga kalsada ha pabahay
Ha kantidad nga P33M, nagpapadayon an “Construction of Flood Mitigation Structure and River Bank Protection” ha Greendale 1 and 3 nga iginpapatuman hiton Tacloban City District Engineering Office (TCDEO).
Pinaagi hini nga ginhihimo nga kanal o drainage system, may klaro na nga aagian an tubig baha kun nag-u uuran nga osa han nakakaruba han ira nag-uusaan nga bukana nga agian.
Hi Corazon nga usa han mga residente hini nga lugar, nagsumat nga namamahal an pasahe han ira mga ginsasakyan nga tricycle tikang ha main highway ngadto ha sulod han pabahay kay nahihimo nga pasangil an kamakuri han agi-an.Naghihina-ut hi Corason nga pinaagi hini nga proyketo yana, maayad na an ira maraot nga kalsada.
M. Padernos/CIO


text:
Kugit
An kugit o kugit ha pagsurat amo ini pandugang nga tigaman hin agi o letra. Agsob liwat tinatawag ini nga diakritiko nga tigaman. Ini gin-gagamit basi hatagan hin ispisyal nga kahulogan in mga agi o sinurat.
Gamit hin kugit ha Winaray[igliwat | Igliwat an wikitext]
Ha Winaray mayda tulo nga kugit nga ginagamit ha pagsurat[1][2]. Agsob ini gamiton ha daan ngan pormal nga Winaray. Ginagamit ini pagtigaman han kaluwas hin pulong ha Winaray. Ini nga mga kugit amo an.
- ( ´ ) kugit nga matarom (Kinatsila: acento agudo; Iningles: acute accent)
- ( ˋ ) kugit nga pagpasangko (Kinatsila: acento grave; Iningles: grave accent)
- ( ˆ ) kugit nga bari (Kinatsila: acento circumflejo; Iningles circumflex accent o angular accent).
Dida han iya Mga Lagda Han Pagsurat Han Aton Pinulongan, hi Vicente I. de Veyra nagpahayag han paggamit han mga dirudilain nga kugit. Mahiunong han kugit nga matarom, ini daw "aada babawbawan hadton laton nga nahulogan han kusog ha pagluwas han usa ka pulong".[2] An kugit nga pagpasangko ngan kugit nga bari ginagamit la ha kataposan nga laton (sílaba o syllable). Mahiunong han kugit nga pagpasangko, ini "aadto gagamita ha mga tiringgan nga pinasangko ha but-ol an pagluwas".[2] Ngan han kugit nga bari, siring ni de Veyra, aadto ine nga kugit gagamita kon nagkakatagpo ha usa ngahaw nga laton an kusog han pagluwas ug an pagpasangko han tiringgan".[2] Siring pa ni de Veyra nga kinahanglan gamiton an mga kugit kay kon diri gamiton ini ha pagsurat hin pamulong "magkakasrandag la an kusog ha pagluwas han tagsa nga iya laton".[2]
An ginhatag nga pananglitan ni de Veyra hini nga kagamit amo an pulong nga "suso" nga gintalaan niya ha nasunod.
- suso (bahin han lawas han tawo);
- susó (dire kamatuuran nga pagsuso)'
- susò (padot)
- susô (pangtion)
An pananglitan ha igbaw kinuha tikang han "Ortograpiya Han Binisaya" ni Vicente I. de Veyra.
Mga kasarigan[igliwat | Igliwat an wikitext]
- ↑ Norberto Romualdez Bisayan Grammar and Notes on Bisayan Rhetoric and Poetics and Filipino Dialectology. Pagpahayag. Tacloban City. 1908
- ↑ 2.0 2.1 2.2 2.3 2.4 Vicente I. de Veyra "Ortograpiya Han Binisaya". Bahin nga kinuha tikang han Mga Lagda Han Pagsurat Han Aton Pinulongan ni Vicente I. de Veyra nga ginmantala dida han Kandabao: Essays of Waray Language, Literature and Culture. Tacloban City:Divine Word University Publications. Gin-editar ni Gregorio Luangco.


text:
Aberdeen (pansayod)
Iton Aberdeen usa ka syudad han Escocia, Reino Unido.
Iton Aberdeen poyde tinmudlok ha:
Mga lugar[igliwat | Igliwat an wikitext]
- Aberdeen, Maryland, usa ka syudad ha estado han Maryland ha nasod han Estados Unidos.
- Aberdeen, Mississippi, usa ka bungto ha estado han Mississippi ha nasod han Estados Unidos.
- Aberdeen, South Dakota, usa ka syudad ha estado han South Dakota ha nasod han Estados Unidos.
- Aberdeen, Washington, usa ka syudad ha estado han Washington ha nasod han Estados Unidos


text:
Palasyo han Élysée
An Palasyo han Élysée o Palasyo han Elíseo (Frinanses: Palais de l'Élysée, ginluluwas nga: [palɛ də lelize]) amo an opisyal nga balay ngan lingkoranan han Mangulo han Republika Fransesa, nga diin adto an iya opisina, ngan diin an Konseho han mga Ministro nagkikita. Harani ini han Champs-Élysées ha ika-8 nga arrondissement han Paris, an ngaran nga Élysée o Elíseo ginkuhà tíkang han Campos Elíseos, an lugar han mga pinalanginan nga mga tinmalikod-hin-kadayonan ha Griyego nga mitolohiya.
It mga importante nga bisita tikang ha langyaw ginbabalay ha harani nga Hôtel de Marigny, usa nga baga-hin-palasyo nga urukyan. Mayda mga taramnan an Élysée, nga diin an mangulo nagkaada hin pangaon dida hit kulop han Adlaw han Bastille.
Mga basahonon[igliwat | Igliwat an wikitext]
- René Dosière, L'argent caché de l'Élysée, Seuil, 2007
Mga sumpay ha gawas[igliwat | Igliwat an wikitext]
- 'Kaagi han Palasyo han Élysée' ha opisyal nga sityo han Mangulo han Republika Fransesa Archived 2012-02-13 at the Wayback Machine.
- Kaagi han Palasyo han Élysée ha opisyal nga sityo han Mangulo han Republika Fransesa Archived 2012-03-05 at the Wayback Machine.
- Panoramiko nga mga ritrato han Palasyo han Élysée ha opisyal nga sityo han Mangulo han Republika Fransesa Archived 2012-05-10 at the Wayback Machine.
Mga koordinado: 48°52′13″N 2°18′59″E / 48.87028°N 2.31639°E


text:
Aborlan
An Aborlan usa nga ika-duha nga klase nga bungto ha lalawigan o probinsya han Palawan ha Pilipinas. Nahamutangan ini hin haluag nga patag nga nahabutnga han Dagat Sulu ngan han kabugkiran. Nahamutangan ini mga kaunman kag siyam (69) ka kilometros ha salatan han Syudad han Puerto Princesa. Sumala han census han tuig 2000, mayda ini populasyon nga 25,540 nga tawo ha 5,236 nga panimalay.
An Aborlan gintukod han 1910 ngan nahimo nga regular nga bungto han 1951. Amo la ini an bungto han probinsya nga mayda kolehiyon hin agrikultura (o pag-uma), nga yana tinatawag nga Western Philippines University.
Mga Baranggay[igliwat | Igliwat an wikitext]
An Aborlan ginbahin ngadto hin napulo kag siyam (19) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Ali Khamenei
- Diri angay igkalipat kan Ruhollah Khomeini
Hi Sayyid Ali Hosseini Khamenei[6] (Pinersyano: سید علی حسینی خامنهای, ginluluwas [ʔæˈliː hosejˈniː xɒːmeneˈʔiː] ( pamati-a); puyde liwat igsurat it ngaran nga Alí Hoseiní Jameneí; natawo 19 Abril 1939)[13][14] usá nga Imamista nga Shia nga Marja' ngan an ikaduha ngan yanâ nga nálíngkod nga Supremo nga Namumuno han Iran, ha puwesto tikang han 1989.[15][16] Hiya anay an Mangulo han Iran tikang 1981 kutob 1989. Hi Khamenei amo an ikaduha-nga-gimaihai nga nag-alagad nga namumuno hin estado ha Butnga nga Sinirangan (sunod kan Sultan Qaboos han Oman), pati gihapon an ikaduha-nga-gimaihai nga nag-alagad nga namuno han Iran han naglabay nga gatostuig, sunod kan Shah Mohammed Reza Pahlavi.[17]
Sumala han iya opisyal nga websayt, gin-arresto hi Khamenei hin maka-unom ugsa mahingadto hin exilyo hin tuló ka tuig han paghadi ni Mohammed Reza Pahlavi.[18] Hiyá an target hin usá nga pagsari hin pag-asasinar dida han Hunyo 1981 nga nagdangat han iya tuo nga butkon nga ma-paralisar.[19][20]
Hi Khamenei usá han mga namuno han Iran dida han Iran–Iraq nga Gera han dekada han mga 1980, ngan ginpadukwag niya an iya pagkaharani han yana nga gamhanan nga Rebolusyonaryo nga mga Bantay nga iya gindudumara, ngan an mga komandante hiní hiyá it napili ngan nátánggal. Gingámit an mga Rebolusyonaryo nga mga Bantay hin pagsuprimir hin oposisyon ha iya.[21][22] Nagpadayon hi Khamenei pagsirbe nga ikatulo nga Mangulo han Iran tikang 1981 kutob 1989, samtang nagin hirani nga ka-alyado hiyá han syahan nga Supremo nga Namumuno nga hi Ruhollah Khomeini. Ha urhe, katapos hin pagkadelito ni Khomeini han iya pinamumulat nga masunod han hadto nga hi Hussein Ali Montazeri, nagsiring hi Akbar Hashemi Rafsanjani nga ginpili ni Khomeini hi Khamenei nga amo an masunod ha iya samtang nagharampangan an Katitirok hin mga Experto han pagpili han masunod nga Supremo nga Namumuno. Katapos han kamatay ni Khomeini, ginpili hi Khameini han Katitirok hin mga Experto nga amo an magin bag-o nga Supremo nga Namumuno dida han 4 Hunyo 1989, ha edad nga 49. Hiya an nangulo han mga surugoon han Astan Quds Razavi tikang han 14 Abril 1979.[23]
Mga footnote[igliwat | Igliwat an wikitext]
- ↑ Entekhab.ir, پایگاه خبری تحلیلی انتخاب. "توضیحات مجلس خبرگان درباره جلسه انتخاب آیتالله خامنهای به عنوان رهبر در سال 68/ آیتالله گلپایگانی فقط 14 رای داشت". پایگاه خبری تحلیلی انتخاب - Entekhab.ir.
- ↑ "letter to Hashemi Rafsanjani and resignation from presidency" (ha Persian). Khamenei.ir. 16 Agosto 1989. Ginkuhà 17 Hulyo 2018.
- ↑ "1982 Assembly of Experts Election", The Iran Social Science Data Portal, Princeton University, ginhipos tikang han orihinal han 19 Oktubre 2015, ginkuhà 10 Agosto 2015
- ↑ "چه کسی در نخستین انتخابات خبرگان اول شد؟ +جدول". 7 Enero 2014. Ginhipos tikang han orihinal han 10 Oktubre 2017.
- ↑ "Parliament members" (ha Persian). Iranian Majlis. Ginhipos tikang han orihinal han 7 Hulyo 2014. Ginkuhà 28 Oktubre 2014.
- ↑ 6.0 6.1 6.2 "A photo of Identity document of Ayatollah Khamenei" (ha Persian). Khamenei.ir. 1 Pebrero 2010. Ginhipos tikang han orihinal han 14 Agosto 2017. Ginkuhà 14 Enero 2018.
- ↑ روایتی از تاریخ دقیق تولد رهبر انقلاب از زبان معظمله+عکس
- ↑ "جامعه روحانيت مبارز جوان ميشود" [Combatant Clergy Association gets younger] (ha Persian). Fararu. 8 Hulyo 2012. 118101. Ginhipos tikang han orihinal han 2 Septyembre 2016. Ginkuhà 25 Hunyo 2016.
- ↑ Kazemzadeh, Masoud (n.d.). "Ayatollah Khamenei's Foreign Policy Orientation". Comparative Strategy. 32 (5): 443–458. doi:10.1080/01495933.2013.840208. eISSN 1521-0448. ISSN 0149-5933.
- ↑ 10.0 10.1 10.2 10.3 Ipakita an sayop: Invalid
tag; no text was provided for refs named
cgie
- ↑ 11.0 11.1 Raee, Sajjad (Winter 2008). Ardestani, Hussein (ed.). "Archived copy" نقش آیتالله خامنهای در دفاع مقدس: سال اول جنگ [Ayatollah Khamanei's Role in the Sacred Defense: During the First Year] (PDF). Negin-e Iran: Quarterly for Studies of Iran–Iraq War (ha Persian). 7 (26): 9–24. Ginhipos tikang han orihinal (PDF) han 28 Abril 2016. Ginkuhà 15 Enero 2018.CS1 maint: archived copy as title (link)
- ↑ Detailed biography of Ayatollah Khamenei, Leader of Islamic Revolution, Khamenei.ir, ginhipos tikang han orihinal han 10 Abril 2016, ginkuhà 17 Marso 2016
- ↑ "Ali Khamenei". CGIE (fa).
- ↑ "taking look at the biography of Ali Khamenei". khamenei (fa). Ginkuhà 21 Marso 2014.
- ↑ "Iran". State. 23 July 2010. Ginkuhà 21 Agosto 2010.
The government monitored meetings, movements, and communications of its citizens and often charged persons with crimes against national security and insulting the regime based on letters, e-mails, and other public and private communications. (Winaray: An gobyerno nagkinitakita hin mga katitirok, mga pangiwa, ngan mga komunikasyon han mga bungtohanon hini ngan agsob nga nagpinantahap hin mga tawo hin mga krimen patok han nasodnon nga seguridad ngan pag-insulto han rehimen nga binasehan ha mga surat, mga email ngan iba nga mga publiko ngan pribado nga mga komunikason.)
- ↑ "Profile: Ayatollah Seyed Ali Khamenei". BBC News. 17 Hunyo 2009. Ginhipos tikang han orihinal han 26 Marso 2009. Ginkuhà 28 Hulyo 2009.
- ↑ "The Supreme Leader – The Iran Primer". Ginhipos tikang han orihinal han 30 Hunyo 2016. Ginkuhà 1 Hulyo 2016.
- ↑ "Khamenei.ir". Ginhipos tikang han orihinal han 12 Nobyembre 2013.
- ↑ Hi Khamenei nag-iban han iya pagpakita[dead link] Agence France Presse, 20 Hunyo 2009. Ginkuhà 24 Septyembre 2009.[dead link]
- ↑ Maziar Bahari (6 Abril 2007). "How Khamenei Keeps Control". Newsweek. Ginhipos tikang han orihinal han 25 Oktubre 2010. Ginkuhà 29 Septyembre 2010.
- ↑ "Khamenei Will Be Iran's Last Supreme Leader". Newsweek. 17 Nobyembre 2009. Ginhipos tikang han orihinal han 16 Septyembre 2017.
referring to the enormous power Khamenei has given Iran's Islamic Revolutionary Guards Corps, which, under Khamenei's direct control, has brutally repressed demonstrators, human rights activists, and opposition journalists. (nahanunungod han dako nga gahom nga ginhatag ni Khamenei han Corps hin Islamico nga Rebolusyonaryo nga mga Bantay nga ha ilarom hin direkta nga pagtugon ni Khamenei, brutal nga nagrepremir hin mga nagdemonstrar, mga aktibista hin katungdanan hin katawhan ngan mga oposisyon nga mga peryodista.)
- ↑ Jamsheed K. Choksy. "Tehran Politics: Are the Mullahs Losing Their Grip?". World Affairs Journal. Ginhipos tikang han orihinal han 22 Hulyo 2017. Ginkuhà 26 Nobyembre 2019.
Khamenei has strengthened alliances with militant commanders, especially within the Islamic Revolutionary Guard Corps (IRGC), in the hope that all opposition to his authority will continue to be suppressed—as it was during the protests of 2009. (Ginpadig-on ni Khamenei in mga alyansa hin mga militante nga komandante, labi na ha sakob han mga Corps hin Islamico nga mga Bantay Rebolusyonary ha paglaom nga tanan nga opisisyon patok han iya pagdumara mapadayon hin ka suprimir - sugad han mga protesta han 2009.)
- ↑ "انتصاب آیتالله خامنهای به عنوان رئیس خدمهی آستان قدس رضوی". farsi.khamenei.ir. khamenei.ir. Ginhipos tikang han orihinal han 19 Agosto 2017. Ginkuhà 19 Agosto 2017.
Mga pinambasaran[igliwat | Igliwat an wikitext]
- Sadiki, Larbi (2014). Routledge Handbook of the Arab Spring: Rethinking Democratization. Routledge. ISBN 978-1-317-65004-1.
- Pages with reference errors
- CS1 Persian-language sources (fa)
- CS1 maint: archived copy as title
- CS1 uses Persian-language script (fa)
- All articles with dead external links
- Articles with dead external links from Nobyembre 2016
- Articles with invalid date parameter in template
- Articles with dead external links from Pebrero 2013
- Waray lokal nga hulagway kundi mayda hulagway ha Wikidata
- Mga barasahon nga mayda Pinersyano-nga pinulongan nga sinurat
- Mga turók
- Iran
- Politika
- Biyograpiya
- Mga natawo han 1939


text:
Imee kadiwa ngan City Government of Tacloban nagdumara hin Barangay Baratilyo
Imee kadiwa ngan City Government of Tacloban nagdumara hin Barangay BaratilyoMarch 30, 2021 No Comments on Imee kadiwa ngan City Government of Tacloban nagdumara hin Barangay Baratilyo
Tacloban City, Philippines (3.30.21)- Dako an pasalamat han mga taga Norte Tacloban han binuhat nga Imee Kadiwa- Brgy. Baratillo ha Brgy. 105 San Isidro (Suhi) han siyudad nga gintikangan kanina pa han aga ha St. Francis Village Gymn.
“Nalilipay kami nga nagkamay-ada hin sugad hini kay diri na kami makadto ha downtown, ngan bagsak presyo pa. Nagpapasalamat ako han akon higugmaon nga Senador Imee Marcos nga nagkamay-ada hini dinhi,” siring hin usa han mga mamaralit.
Consumers o mga kunsomohon ha mga panimalay an mga paninda nga gindara han Puregold dida hini nga Brgy. Baratilyo nga gindaraop han mga taga Norte Tacloban.
Siring liwat ni mana Norma Lagarto han St. Francis Village 2, maupay gud ini nga ginbuhat han siyudad ipinaagi kan Mayor Alfred S. Romualdez ngan Sen. Imee Marcos kay dako nga bulig haira.
Mga paninda ha iya sari-sari store an pinanmalit ni Mana Norma, nga sumala pa ha iya makakadako dako hiya hin ganansiya kay dako liwat an deskwento han iya mga napalit.
Organisado ini nga Brgy. Baratilyo nga sumapayan han City Government of Tacloban, Puregold ngan buhatan ni Sen. Imee Marcos, kay may TOMECO nga nagmamando han trapiko, ginsusunod an social distancing, ngan iba pa nga mga health protocols sugad han hand sanitation ngan pagsul-ot han facemask.
M. Padernos/CIO


text:
Dapitan
An Syudad han Dapitan usa nga ikaduha nga klase nga syudad ha lalawigan o probinsya han Zamboanga del Norte ha Pilipinas. Sumala han census han tuig 2000, ini may populasyon nga 68,178 ka tawo ha 13,560 nga panimalay. Importante ini ha kaagi ngan kasaysayan han Pilipinas tungod kay amo ini an lugar nga diin an nasodnon nga bayani han Pilipinas nga hi Jose Rizal gin-exilio o gindesterrado ngadto han mga Katsila.
Mga Baranggay[igliwat | Igliwat an wikitext]
An Syudad han Dapitan ginbahin ngadto hin kalim-an (50) ka baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Kardinal Mazarin
Hi Kardinal Jules Mazarin (Frinanses: [ʒyl mazaʁɛ̃], kaluwás hit apelyido ha Ininggles: /ˈmæzərɪn/,[1] pati gihapon UK: /ˈmæzəræ̃/,[2] US: /ˌmæzəˈræ̃/,[3][4]; 14 Hulyo 1602 – 9 Marso 1661) o kundi man Jules Raymond Mazarin nga natawo ha ngaran nga Giulio Raimondo Mazzarino (Initalyano: [ˈdʒuːljo raiˈmondo madːzaˈriːno]) o kundi man Mazarini,[5] nga agsob tinatawag nga Kardinal Mazarin o kundi man Kardinal Mazarino in usá nga Italyano nga kardinal, diplomata, ngan polítiko nga nag-alágad nga namumuno nga ministro han mga hadi han Fransya nga hira Louis XIII ngan Louis XIV tikang 1642 kutob han iya kamatayan han 1661. Han 1654 nakuha niyá an titulo nga Duke han Mayenne, ngan han 1659, Syahan nga Duke han Rethel ngan Nevers.
Katapos hiya magsirbe nga diplomata papal para kan Papa Urbano VIII, ginhalad ni Mazarin an iya pagsirbe ha diplomatiko kan Kardinal Richelieu ngan binmalhin hiyá ha Paris han 1640. Katapos han kamatay ni Richelieu, nagsaliwan hi Mazarin han iya kamutangan hin pagka syahan nga ministro, ngan sunod han kamatay ni Louis XIII han 1643, hi Mazarin an nagdara han papel nga namumuno han kagamhanan para kan Anne han Austria, an rehente para han bata nga Louis XIV, ngan hiyá gihapon an ginhimo nga responsable para han pag-aram han hadi kutob han pag-abot hin panuigon hini.
An syahan nga mga tuig ni Mazarin ha poder natigmnan hin mga miltar nga pagdaog dida han Katloan ka tuig nga gyera, nga diin pinaagi hiní ginhimo niyá an Fransya nga amo an nangunguna nga gahom ha Europa ngan pagtukoda han Kamurayaw han Westfalya (1646–48). Usá nga dako nga rebelyon patok kanda Anne han Austriya ngan Mazarin, nga tinatawag nga Fronde nga pinangunahan han mga dato han Parlamento han Paris, nagtikáng ha Paris han 1648, ngan ginsundan iní hin ikaduhá nga Fronde nga pinamunuan ni Louis, Grand Condé, nga nagbalhin tikang han iya nangunguna nga kaalyado ngado han iya nangunguna nga kaaway. Gindará tikang ha Paris hira Anne han Austriya ngan Louis XIV ni Mazarin,ngan ginbalhin niya an iya base ha Alemanya hin panahón. Ginpirde hi Condé ni Turenne, usá nga heneral nga naugop kanda Louis XIV ngan Mazarin, ngan hi Mazarin binalik hin madayaw ha Paris han 1653.
Mga kasarigan[igliwat | Igliwat an wikitext]
- ↑ "Mazarin". Collins English Dictionary. HarperCollins. Ginkuhà 29 Hulyo 2019.
- ↑ "Mazarin, Jules". Oxford Dictionaries. Oxford University Press. Ginkuhà 29 Hulyo 2019.
- ↑ "Mazarin". The American Heritage Dictionary of the English Language (5th ed.). Boston: Houghton Mifflin Harcourt. 2014. Ginkuhà 29 Hulyo 2019.
- ↑ "Mazarin". Merriam-Webster Dictionary. Ginkuhà 29 Hulyo 2019.
- ↑ Para han "Giulio Raimondo Mazzarino o kundi man Mazarini", kitaa Dethan 1991, p. 979. Para han "Giulio Mazzarino", kitaa Poncet 2018, p. 24. Para han apelyido nga "Mazarini", kitaa Dethan 1959, p. 9; Dethan 1977, p. 11; Treasure 1995, p. 404. Mayda pipira nga mga pinambsaran nga naghahatag hit iya apelyido nga "Mazzarini", pananglitan, Buelow 2004, p. 158 o Viaggio del Cardinale Mazzarini a St Jean de Luz l'anno 1659; ha iba, "Mazarino" (Dizionario italiano multimediale e multilingue d'Ortografia e di Pronunzia Archived 2015-09-23 at the Wayback Machine. o Il cardinale Mazarino).


text:
Palapag
An Palapag, opisyal nga gintatahod nga Munisipalidad san Palapag o kun sa Ininggles Municipality of Palapag. Inin nga munisipalidad sayo sa 24 nga munusipyo sa ika-duha nga distrito san Probinsya san Norte san Samar, Sirangan san Kabisayaan, Pilipinas. Gintutukod nga 3rd class nga munusipyo, nga may-ada 34,286 nga katawo tikang sa 2015 nga census.
Gingigiknan ngan makikit-an sa pinaka-nortehon-sinirangnon san isla san Samar.
Kangarangnan (Etymology)[igliwat | Igliwat an wikitext]
An ngaran nga Palapag, tikang sa mga natawo ngadto ginsusugad nga damo it gintikangnan.
Usa nga giniknan nga damo san mga katawhan an natuo an istorya nga nagtikang an ngaran nga Palapag sa pulong nga “Palpag” (nagsusumat nga iton nga nagtitikang jhan aksyon san pagpalpag o pagpalo sin sayo nga utod sin kahoy ngado sin mas dako nga utod sin kahoy para matunga, o sa kadak-an pa an pansungo san kabakhaoan nga damo sa Palapag)
Ginsusumat nga ginngaranan nga “Palapag” na it yana nga lugar kay san pagdatong san una nga mga Espanyol sa katutna san yana munusipyo nga diri nira aram kun ano an ngaran siton nga lugar. Mao nga nanngutana sira sa mga tagadidto nga katawhan nga aadto sa may kabaybayan nanpapalpag kun nano an ngaran san katutna. Dikan kinahunaan san mga tawo nga nangungutana an mga magburugsag (mgaran sadto nira san mga Espanol nga mabusag an panit) kun nano an kanira ginhihimo, mao nga pagbaton nira nga “nagpapalpag” (sa iba na istroya nagpaparalpag). Tinikngan siton, an katutna nga ira gindatngan ginngaranan nga Palpag san mga Espanyol, nga kaihaan ginkarawat san mga tawo. Ngan kaihaan na, an Palpag, nagitngan na magin Palapag.
Katutnaan (Geography)[igliwat | Igliwat an wikitext]
An Palapag, may kadak-an nga sumatotal nga 176.60 km2 (490 sq.mi) sa katunaan. Gingigiknan ngan makikit-an sa pinaka-nortehon-sinirangnon san isla san Samar.
Nakikit-an nga an tignorte-walhon nga parte han kabaybayan han mumusipalidad nga lapakan ug bakhawon. Sa sirangan nga baybayon man, batohon ug koralon, didto makikitan an mga pormasyon nga bato, sabtang an ginkikila nga “Sumalidsid”, “Rakit-Dakit”, “Sug-angan”, “Sleeping Lion” ngan iba pa. an norte nga kabaybayon an sumalo nga mabaras ug may sayo nga isla nga mayda baras nga orens an kulay, an isla san Palihon, nga sikat nga maparigoan.
An Poblacion makikitaan sa ninorte sa katutna, mga mayda 5 ka kilometros tikang baydayon nga mga burubaranggay. Makikit an liwat sa Palapag an gihatas-e nga kabukiran san probinsya san norte san Samar, an Palapag Mt. Mesa ngan an san mukidbukid san Cabo del Espiritu Santo (Cape of the Holy Spirit) ngan an mukidbukid sa Buboyaon (gintutungaan san Palapag, Mapanas ug, Catubig). Bukidnon ug lambakon an katutna san Palapag.
Makikit-an an Palapag nga ginliligiran sa norte ngan sirangan san kadak an nga kadagatan san Pasipiko. Ginliligiran sa inilawdan-sinirangnan san munusipyo san Mapanas, saw ala san munusipyo san Laoang, ngan sa inilawdan an munusipyo san Catubig.
Gin-Again o Kasaysan[igliwat | Igliwat an wikitext]
Bag-o an Pag-abot san mga Espanyol[igliwat | Igliwat an wikitext]
An mga una nga mga man-iistar san katutna san Palapag nga nagtindog sin mga panimalay sa Mapno (baybayon nga barrio), masasabot nga sugad matitikang sa niyan munisipalidad san Guiuan sa kailawudan san Samar. Ginsusumat nga an ngaran san puno nga nag-una man-istar sa Palapag nga si Tinadyao. An katuna nga kanra gin-iristaran kanira ginngaranan nga “Patag” nga nagtututdo san kahagnaan san katun-an.
Tikang san kaaraman sa antropolohiya san katawhan nga nagsusumat nga an mga una nga mga parag-istar hinin mga lugar sa Pilipinas an mga Austronesyano nga nagtikang sa kailawudan san Tsina nga nag-abot ngadi sit mga katunaan.
An posibilidad san Lawan (gin-eestimar nga yana an mga katunaan san Palapag-Laoang-Catubig) sa Samar an sayo san mga importante nga panhintungod nga titikangan sa mga sibilasyon nga Polynesyano, gintutukod nga nakomperma sa sayo nga Australian nga pan-aram. An panlipat ngan panduyat san mga katawhan tikang sini nga mga kaislahan tungod ngadto sa Pasipiko ngan an pagkamayda sin mga dagko nga pamaryohan kagitnan san Tondo sa Luzon, masusugad nga natatabo sin maiha ngan nagdudugkot hin pagbutang sa Palapag nga masusumat nga mayaon kaagian nga panbaluto nga industriya maiha na antis pa an mga Espanyol mag-arabot sa PIlipinas. Ginkilala ini nga katutna san mga Historyan nga an ginsusumat nga “Lakanate of Lawan” nga sadto gin-punoan hinin Datu Iberein nga nasabtan nga ginsurat ni Henry scott sa kaniya mga papel nga gintatawhan niya nga “Bingi of Lawan”. Ini liwat an ginbasihan nira nga ini nga daan nga mga panbaluto nga panhigsok an nagdaan nga nagpatukdaw sa mga Espanyol nga himuon inin mga baybayon sini nga katutna nga mga pantalan ug paupayan san mga Galleon nga kanira gingagamit sadto.
Panahon san Espanyol[igliwat | Igliwat an wikitext]
Pag-abot san mga Hisweta nga mga Misyonaryo.[igliwat | Igliwat an wikitext]
San tuig nga 1585, sa kdak-an nga pan-utok san Espanyol nga Gobernador-General Don Santiago De Vera, gintindog nira an yana nga pueblo nga gin ngaranan sadto sin Palpag, Tungod pagkaiha ginkilala nga pueblo san Palapag, sabtang an ngaran san munusipyo hasta yana.
Gintikangan an pagbutang hin misyonaryo sa isla san Samar nga an panebanghelyo san mga katawhan sini nga isla sap ag-abot nira Padre Francisco Otaco, Padre Bartolome Martes, ngan Bugto Domingo Alonso san pagsabot nga ira pagkarawat san kabug-atan sini nga panebanghelyo sadto Octobre 15, 1596. An ira una nga residensya san misyon ngado nadatngan sa Tinago (Tarangnan niyan) sa walhon nga baybayon san Samar. San pag-abot san tuig nga 1598, natindog dito an una nga simbahan ug ngadto san unom pa nga digto nga katutna hirani sa Tinago nagtindog pa liwat sin digto nga mga simbahan.
San pagsabot nga kaarman san mga katawhan sa Palapag an nahitabo nga mag-upay sa Tinago ngan walhon nga baybayon san Samar, nagtikng sira pangaro sin pagsayod sa mga misyonaryo nga magbutang sin residensya sin misyonaryohan sa kanira katutna. Tinikngan sini, ginpadad an ngadto sira sin mga misyonaryo nga maglulunad sa Palapag.
San pagtindog san residensya misyonaryo sa Palapag, ginngaranan ini nga Misión Residencia del Cabo del Espíritu Santo. Gintikang an ngaran san bukid sa Cabo del Espirito Santo. Nagtindog sira hin Baroko nga Simbahan nga tikang hin mga korales nga ginpapalibotan sin hataas nga mga bato nga pader ug bastion.
Palapag Royal Port[igliwat | Igliwat an wikitext]
San magtikang an byahe san mga Galleon tikang Manila pakadto sa Acapulco sa Mehiko ngan pabalik, an residensya misyonaro ngan an bug-os nga katawhan san Palapag dako an importansya nga ginbubuhat sa pagluran ngan pangapot sini nga mga Galleon.
An una nga pagbyahe san mga Galleon sa ginsusugad nga trans-Pacific Voyage ginbuhat san tuig nga 1565. San kabug-usan nga umabot sin mga 250 ka tuig, ini nga mga barko nga tungod nagdadara sin mga kayamanan nagpapalawod tunod haros kada-tuig pakadto sa dagat han Pasipiko, ginhahangpod sin mga sakit, panduhat, kagutom, mga bagyo sa dagat, ngan an pamimirata san mga Ingles nga Dutch. Ini an nagtungod san pagbutang hin mabug-at nga buruhaton sa Palapag basi magin importante sa buhat sa economiya nga espiritwaliya nga pantalan sa mga Espanyol.
Tinigamnan tikang sinin nga katuigan san panlawod san mga Galleon, an pantalan san Palapag nagkarawat ngan nanhugpo sini nga mga Galleon tikang ngan pakadto Amerikas ngan naghatag pagtukod tikang mga atake san mga pirate sa dagat. Pati na liwat an pagtapod tikang sa mga diri maupay nga kapanahonan sa kadagatan, mapa balud o hangin nga kakusgan, ug bisan an pagdungad la para sin tubig, ug pagkaon, ngadi sira nangunguha.
Damoon ini nga mga pantalan sa libot sa baybayon san Palapag. Sayo sini an adto sa isla san Cajayagan (yana parte sa Laoang) ngan an pas pasulod sa baybayon nga pantalan san Calomotan ug Pangpang. Mao nga kagitngn nigtindugan san mga Espanyol sin Lighthouse an Isla san Batag para matagan hin maupay nga pangita in magsisirom an mga Galleon sa ira pagbyahe.
An Rebelyon ni Sumoroy[igliwat | Igliwat an wikitext]
Tungod san katuigan san 1649-1650, nagkamay-ada sin rebelyon o an pag-uslo kontra sa mga Kastila sa isla san Samar, ngan gintutukod nag-abot pa Leyte, Sorsogon. Ini nga rebelyon gintikngan sa katutna san Palapag. Gintingub ni Agustin Sumuroy mahuman niya patayon an sayo nga Padre san pueblo san Palapag sa ira ta Kombento. Nagtikang san Hunyo, 1, 1649.
Matutungod nga an dungaw san rebelyo an an pag-polo servicios san mga tawo sa Samar pakadto sa mga trabahoan san paghimo san mga Galleon sa Cavite. Gintutungod nga damo an mga tagaSamar nga nadiri sini nga pagtrabaho sin hirayo ngadto sa Cavite mao nga nagtubao sira pagrebelyon sa mga Kastilyano tungod san mga sugo tinikangan sa mga alcalde ug gobernador nga sugad kapot san mga Kastila.
Mayaon punto nga nagbubutang nga ginpatay si Sumuroy san iya igkasi mahuman masugad tagan hin subat an makakapatay sa kaniya.
Mga Baranggay[igliwat | Igliwat an wikitext]
An Palapag sadto natutunga la sin upat nga distrito sa kapoblacionan, an Laniwan, Asum, Tinampo, ngan Tambangan, ngan mga burubarrio sa kaligiran siton nga mga distrito.
Niyan may-ada upat nga distrito an pagtunga sa mga Baranggay sa munusipyo, an East-sea side, West-sea side, Riverside, ngan Woodland.
Mayaon 32 (trinta-y-dos) nga barangay an Palapag. Lima an ada sa Poblacion.
- Asum (Poblacion)
- Bagacay
- Bangon
- Benigno S. Aquino, Jr. (Poblacion)
- Binay
- Cabariwan
- Cabatuan
- Campedico
- Capacujan
- Jangtud
- Laniwan (Poblacion)
- Mabaras
- Magsaysay
- Manajao
- Mapno
- Maragano
- Matambag
- Monbon
- Nagbobtac
- Napo
- Natawo
- Nipa
- Osmeña
- Pangpang
- Paysud
- Sangay
- Simora
- Sinalaran
- Sumoroy
- Talolora
- Tambangan (Poblacion)
- Tinampo (Poblacion)
Demographics[igliwat | Igliwat an wikitext]
Klima[igliwat | Igliwat an wikitext]
An klima nga ginhuhulugan san Palapag nagtutukod sa Type 2, giniknan nga waray duro nga panhuraw nga may-ada kadak-an nga pan-uran. An kadam-an nga pan-uran gintutukod nga nahihinabo sa bulan san Desyembre ug Enero.
An klase san klima sa Palapag may dako nga buhat sa pantanom san bug-os nga munisipalidad. Bisan kadak-an san tuna nagagamit sa pantanom, diri nabubug-os nga nalilino ky sabtang nag-uura-ura an uran nga naghihino sin pagbaha, ngan an regular nga pagbayo san mga bag-yo sa gintutukdan nga isla.
Edukasyon[igliwat | Igliwat an wikitext]
May-ada mga publiko ngan pribado nga mga eskwelahan sa Palapag.
Elementarya:
- B. Aquino, Jr. Elementary School
- B. Quibal Memorial Elementary School
- Bagacay Elementary School
- Bangon Primary School
- Binay Elementary School
- Bukid Primary School
- Cabariwan Primary School
- Cabatuan Elementary School
- Cag-anibong Primary School
- Campedico Elementary School
- Canonghan Elementary School
- Capacujan Elementary School
- Dona P.C. Gorgonia Elementary School
- Jangtud Integrated School
- Mabaras Primary School
- Manajao Elementary School
- Mapno Elementary School
- Maragano Primary School
- Matambag Elementary School
- Monbon Elementary School
- Nagbobtac Elementary School
- Napo Primary School
- Natawo Elementary School
- Osmena Elementary School
- Palapag Central School
- Palapag II Central School (Pangpang Central Elementary School)
- Paysud Primary School
- Sangay Elementary School
- Simora Elementary School
- Sinalaran Elementary School
- Tinampo Elementary School
Sekundarya:
- Capacujan National High School
- Sumoroy Agro-Industrial School
- Jangtud Integrated School
- Cabatuan National High School
- Pangpang Integrated School
Ginkuhaan[igliwat | Igliwat an wikitext]
- ↑ Batakan:DILG detail
- ↑
"Province: Northern Samar". PSGC Interactive. Quezon City, Philippines: Philippine Statistics Authority. Ginkuhà Batakan:Date. Check date values in:
|accessdate=(help)
Mga Sumpay sa Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 1995 Philippine Census Information Archived 2011-06-24 at the Wayback Machine.
- 2000 Philippine Census Information
- 2007 Philippine Census Information (1) Archived 2008-11-20 at the Wayback Machine.
- 2007 Philippine Census Information (2) Archived 2008-12-20 at the Wayback Machine.
- Local Governance Performance Management System Archived 2016-03-04 at the Wayback Machine.


text:
Bataan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Bataan usa nga lalawigan o probinsya han Pilipinas nga naglalakip han bug-os nga Peninsula han Bataan ha Luzon. An lalawigan lakip han Butnga nga Luzon nga rehiyon. An kapital han Bataan amo an Syudad han Balanga ngan ginsasapitan ini han mga lalawigan han Zambales ngan Pampanga ha amihanan. An peninsula naatubang han Dagat Tsina Salatan ha katundan ngan nagtatak-op han Bahia han Manila, ha sidlangan.
An Pakig-away ha Bataan kilalado ha kaagi ngan kasaysayan nga usa han mga kataposan nga pag-ato han Amerikano ngan Pilipino nga mga sundalo ugsa hira napirde han mga Hapon nga mga puwersa dida han Gyera Pankalibotan II. Ginngaran an Bataan Death March (Pagbaktas hin Kamatayan han Bataan) tikang hini nga lalawigan nga diin nagtikang ini nga pagpabaktas.
PolitikalIgliwat
An Bataan ginbahin ngadto hin napulo kag usa (11) nga mga bungto ngan usa (1) nga syudad.
SyudadIgliwat
Mga BungtoIgliwat
PisikalIgliwat
An Peninsula han Bataan usa nga bato-on nga pagpahalaba han Kabugkiran Zambales, ha Luzon ha Pilipinas. Amo ini an nagbubulag han Bahia han Manila tikang han Dagat Tsina Salatan. Dinhe nga peninsula an Bukid Natib (1,253 ka metro) ha amihanan ngan han Kabugkiran Mariveles ha salatan, nga naglalakip han Bukid Samat, nga diin nahamutang an tigaman hin kasaysayan para han Bataan Death March (Pagbaktas hin Kamatayan han Bataan).
Mga Sumpay ha GawasIgliwat
- Bataan photos and Death March route
- Bataan Photo Gallery Archived 2007-05-28 at the Wayback Machine.
- Community Info
- United Abukenos Worldwide
- Bataan USA Archived 2007-07-01 at the Wayback Machine.
- Discover Bataan Peninsula Archived 2007-01-04 at the Wayback Machine.


text:
P14.8M Health Center ha Norte Tacloban matatapos na
P14.8M Health Center ha Norte Tacloban matatapos naAugust 11, 2021 No Comments on P14.8M Health Center ha Norte Tacloban matatapos na
Tacloban City (8.11.21)– Tulo (3) ka andana nga Multi Purpose District Health Office kantidad iton matitima na ha diri maiha nga madadaupan ha serbisyo panlawas han mga taga Norte Tacloban.
Gintitindog ini ha kantidad nga P14.8M ha pagbinuligay han City government of Tacloban ngan Tacloban District Engineering Office nga asya an implementing agency.
Ha yana, an temporaryo nga Health Office, sapit gudla hini nga building, an gindudumaraan han prenatal han mga burod nga kababayin-an upod an an iba pa nga mga serbisyo panlawas.
Ini in katuman han kan Mayor Alfred S. Romualdez, ginsisiring nga pagdara han mga serbisyo han gobyerno ngadto mismo ha bongsaran han mga molupyo para diri na kurian an mga tawo.
Nahimumutang ini nga bag-o nga Health Center ha entrada han GMA Kapuso Village, Habitat For Humanity ngan AeroVille nga mga pabahay ha Brgy. 106 Sto. Niño ha Norte Tacloban.
M. Padernos/CIO